02021O0830 — LV — 01.02.2022 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

EIROPAS CENTRĀLĀS BANKAS PAMATNOSTĀDNE (ES) 2021/830

(2021. gada 26. marts)

par bilances posteņu statistiku un monetāro finanšu iestāžu procentu likmju statistiku (ECB/2021/11)







1. IEDAĻA

PRIEKŠMETS UN PIEMĒROŠANAS JOMA

1. pants

Priekšmets

Ar šo pamatnostādni nosaka pārskatu sniegšanas prasības NCB attiecībā uz statistisko informāciju, kas jāsniedz par monetāro finanšu iestāžu (MFI) bilances posteņiem un procentu likmēm, ne-MFI kredītiestāžu bilances posteņiem, kredītiestāžu obligātajām rezervēm un strukturālajiem finanšu rādītājiem, kā arī statistisko informāciju par pasta žironorēķinu iestādēm (PŽI) un centrālo valdību, kas vajadzīga monetāro rādītāju un atbilstošo bilances posteņu apkopošanai. Ar šo pamatnostādni jo īpaši nosaka informāciju, kas NCB jāsniedz ECB, šīs informācijas apstrādes prasības, pārskatu sniegšanas biežumu un laiku, kā arī standartus, ko piemēro šādai pārskatu sniegšanai.

2. pants

Definīcijas

Šajā pamatnostādnē piemēro definīcijas, kas noteiktas Regulas (ES) 2021/379 (ECB/2021/2) 2. pantā, Eiropas Centrālās bankas Regulas (ES) Nr. 1072/2013 (ECB/2013/34) ( 1 ) 1. pantā un Eiropas Centrālās bankas Regulas (ES) Nr. 1074/2013 (ECB/2013/39) ( 2 ) 1. pantā.

Piemēro arī šādas definīcijas:

1) “statistiskā informācija” ir “statistikas informācija”, kas definēta Padomes Regulas (EK) Nr. 2533/98 ( 3 ) 1. panta 11) punktā;

2) “sagatavošanas periods” ir laikposms no termiņa, līdz kuram saskaņā ar šīs pamatnostādnes savlaicīguma prasībām NCB paredzēts sniegt statistisko informāciju ECB, līdz brīdim, kad ECB pabeidz datu saņemšanu;

3) “rezervju bāze” ir “rezervju bāze”, kas definēta Regulas (ES) 2021/378 (ECB/2021/1) 2. panta 8) punktā;

4) “izpildes periods” ir “izpildes periods”, kas definēts Regulas (ES) 2021/378 (ECB/2021/1) 2. panta 10) punktā.







2. IEDAĻA

MFI BILANCES POSTEŅI

3. pants

Statistiskā informācija, kas jāsniedz par centrālo banku bilances posteņiem

1. NCB sniedz ECB datus par šādiem centrālās bankas sektora bilances posteņiem: a) mēneša beigu atlikumi, kas noteikti Regulas (ES) 2021/379 (ECB/2021/2) I pielikuma 2. daļas 1. tabulā, izņemot: i) noguldījumu saistības, par kurām datus sniedz tikai kredītiestādes, uz kurām attiecas rezervju prasības; ii) grupas iekšējās pozīcijas; iii) sindicētos kredītus; iv) virtuālā grupas kontā apvienotu naudas līdzekļu pozīcijas; v) emitētās NTF akcijas/daļas; vi) nefinanšu sabiedrībām izsniegto kredītu euro termiņu dalījumu; vii) informāciju par mājsaimniecībām un mājsaimniecības apkalpojošām bezpeļņas organizācijām izsniegto kredītu euro termiņu un kredīta mērķu dalījumu; viii) pašu turētos vērtspapīrus; b) ceturkšņa beigu atlikumi, kas noteikti Regulas (ES) 2021/379 (ECB/2021/2) I pielikuma 3. daļas 2., 3. un 4. tabulā; c) mēneša beigu un ceturkšņa beigu atlikumi, kas noteikti šīs pamatnostādnes II pielikuma 1. daļas 1. tabulā, saskaņā ar iespējami precīzākām aplēsēm, ja dati ir pieejami; d) ceturkšņa beigu atlikumi, kas noteikti šīs pamatnostādnes II pielikuma 1. daļas 3. tabulā.

2. NCB sniedz ECB šādu statistisko informāciju par centrālās bankas sektora pārvērtēšanas korekcijām: a) mēneša pārvērtēšanas korekcijas, kas noteiktas Regulas (ES) 2021/379 (ECB/2021/2) I pielikuma 4. daļas 1.A tabulā, izņemot: i) grupas iekšējās pozīcijas; ii) sindicētos kredītus; iii) virtuālā grupas kontā apvienotu naudas līdzekļu pozīcijas; iv) emitētās NTF akcijas/daļas; v) nefinanšu sabiedrībām izsniegto kredītu euro termiņu dalījumu; vi) informāciju par mājsaimniecībām un mājsaimniecības apkalpojošām bezpeļņas organizācijām izsniegto kredītu euro termiņu un kredīta mērķu dalījumu; vii) pašu turētos vērtspapīrus; b) ceturkšņa pārvērtēšanas korekcijas, kas noteiktas Regulas (ES) 2021/379 (ECB/2021/2) I pielikuma 4. daļas 2.A tabulā; c) mēneša un ceturkšņa pārvērtēšanas korekcijas, kas noteiktas šīs pamatnostādnes II pielikuma 1. daļas 1. tabulā, saskaņā ar iespējami precīzākām aplēsēm, ja dati ir pieejami; d) ceturkšņa pārvērtēšanas korekcijas, kas noteiktas šīs pamatnostādnes II pielikuma 1. daļas 3. tabulā.

3. NCB sniedz ECB šādu statistisko informāciju par centrālās bankas sektora pārklasificēšanas korekcijām: a) mēneša pārklasificēšanas korekcijas attiecībā uz katru atlikumu posteni, par kuru sniegti dati saskaņā ar 1. punkta a) apakšpunktu; b) ceturkšņa pārklasificēšanas korekcijas attiecībā uz katru atlikumu posteni, kas noteikts Regulas (ES) 2021/379 (ECB/2021/2) I pielikuma 3. daļas 2. tabulā, izņemot posteņus, kas attiecas uz kredītu dalījumu pēc atlikušā termiņa; c) mēneša un ceturkšņa pārklasificēšanas korekcijas, kas noteiktas šīs pamatnostādnes II pielikuma 1. daļas 1. tabulā, saskaņā ar iespējami precīzākām aplēsēm, ja dati ir pieejami; d) ceturkšņa pārklasificēšanas korekcijas, kas noteiktas šīs pamatnostādnes II pielikuma 1. daļas 3. tabulā.

4. Statistisko informāciju, kas jāsniedz saskaņā ar šo pantu, NCB iegūst no savām grāmatvedības sistēmām saskaņā ar tabulām, kas pieejamas ECB interneta vietnē ( 4 ) un kas nodrošina statistikas un grāmatvedības bilances posteņu salīdzināšanu, un jo īpaši piemēro šādus noteikumus: a) attiecībā uz 9.5. grāmatvedības posteni “citi prasījumi Eurosistēmā (neto)” un 10.4. posteni “citas saistības Eurosistēmā (neto)” NCB nosaka aktīvus nodalīti no pasīviem un par tiem sniedz ziņas, ievērojot bruto principu; b) gadījumos, kad par 14. grāmatvedības posteni “pārvērtēšanas konti” grāmatvedības nolūkiem datus sniedz, ievērojot bruto principu, NCB statistikas nolūkiem pārskatus par to sniedz, ievērojot neto principu; c) ja NCB savus vērtspapīru portfeļus iekšējām vajadzībām pārvērtē pa mēnešiem vai biežāk, kā minēts Eiropas Centrālās bankas Pamatnostādnes (ES) 2016/2249 (ECB/2016/34) ( 5 ) 9. panta 2. punktā, šīs pārvērtēšanas statistiskajā informācijā, ko sniedz saskaņā ar 2. punktu, atspoguļo pa mēnešiem; d) neskarot novērtēšanu, ko izmanto grāmatvedības nolūkiem, NCB, sniedzot pārskatus par turētajiem un emitētajiem vērtspapīriem, piemēro vienu no šādiem novērtēšanas veidiem: i) tirgus vērtēšana, kas minēta Eiropas Parlamenta un Padomes Regulas (ES) Nr. 549/2013 ( 6 ) A pielikuma 7. nodaļas 38. punktā; ii) grāmatvedības vērtēšana saskaņā ar saskaņotajiem grāmatvedības noteikumiem Pamatnostādnes (ES) 2016/2249 (ECB/2016/34) 9. pantā, ja grāmatvedības vērtības būtiski neatšķiras no tirgus vērtības.

5. Šajā pantā minēto statistisko informāciju, kas attiecas uz ECB bilanci, attiecīgā ECB struktūrvienība dara pieejamu ECB Statistikas ģenerāldirektorātam.

6. Statistiskā informācija, kas jāsniedz saskaņā ar šo pantu, ir apkopotā veidā, un to pārbauda saskaņā ar 30. pantu. Statistisko informāciju par pārklasificēšanas un pārvērtēšanas korekcijām sniedz saskaņā ar šīs pamatnostādnes I pielikumu.

4. pants

Statistiskā informācija, kas jāsniedz par pārējo MFI bilances posteņiem

1. NCB sniedz ECB datus par šādiem pārējo MFI bilances posteņiem: a) mēneša beigu atlikumi, kas noteikti Regulas (ES) 2021/379 (ECB/2021/2) I pielikuma 2. daļas 1. tabulā, izņemot noguldījumu saistības, par kurām datus sniedz tikai kredītiestādes, uz kurām attiecas rezervju prasības; b) ceturkšņa beigu atlikumi, kas noteikti Regulas (ES) 2021/379 (ECB/2021/2) I pielikuma 3. daļas 2., 3. un 4. tabulā; c) vērtspapīrošanas un citu kredītu pārvedumu mēneša beigu atlikumi, kas noteikti Regulas (ES) 2021/379 (ECB/2021/2) I pielikuma 5. daļas 5.b tabulā; d) mēneša beigu un ceturkšņa beigu atlikumi, kas noteikti šīs pamatnostādnes II pielikuma 1. daļas 2. tabulā, ciktāl ir pieejami dati, tostarp saskaņā ar iespējami precīzākām aplēsēm, ja dati ir pieejami; e) ceturkšņa beigu atlikumi, kas noteikti šīs pamatnostādnes II pielikuma 1. daļas 3. tabulā, ciktāl ir pieejami dati, tostarp saskaņā ar iespējami precīzākām aplēsēm, ja dati ir pieejami.

2. NCB sniedz ECB šādu statistisko informāciju par pārējo MFI pārvērtēšanas korekcijām: a) mēneša pārvērtēšanas korekcijas, kas noteiktas Regulas (ES) 2021/379 (ECB/2021/2) I pielikuma 4. daļas 1.A tabulā; b) mēneša pārvērtēšanas korekcijas, kas noteiktas Regulas (ES) 2021/379 (ECB/2021/2) I pielikuma 5. daļas 5.b tabulā; c) ceturkšņa pārvērtēšanas korekcijas, kas noteiktas Regulas (ES) 2021/379 (ECB/2021/2) I pielikuma 4. daļas 2.A tabulā; d) mēneša un ceturkšņa pārvērtēšanas korekcijas, kas noteiktas šīs pamatnostādnes II pielikuma 1. daļas 2. tabulā, saskaņā ar iespējami precīzākām aplēsēm, ja dati ir pieejami; e) ceturkšņa pārvērtēšanas korekcijas, kas noteiktas šīs pamatnostādnes II pielikuma 1. daļas 3. tabulā, saskaņā ar iespējami precīzākām aplēsēm, ja dati ir pieejami.

3. NCB sniedz ECB šādu statistisko informāciju par pārējo MFI pārklasificēšanas korekcijām: a) mēneša pārklasificēšanas korekcijas attiecībā uz katru atlikumu posteni, par kuru sniegti dati saskaņā ar 1. punkta a) apakšpunktu; b) mēneša pārklasificēšanas korekcijas attiecībā uz katru atlikumu posteni, par kuru sniegti dati saskaņā ar 1. punkta c) apakšpunktu; c) ceturkšņa pārklasificēšanas korekcijas attiecībā uz katru atlikumu posteni, kas noteikts Regulas (ES) 2021/379 (ECB/2021/2) I pielikuma 3. daļas 2. tabulā, izņemot posteņus, kas attiecas uz kredītu dalījumu pēc atlikušā termiņa; d) mēneša un ceturkšņa pārklasificēšanas korekcijas, kas noteiktas šīs pamatnostādnes II pielikuma 1. daļas 2. tabulā, saskaņā ar iespējami precīzākām aplēsēm, ja dati ir pieejami; e) ceturkšņa pārklasificēšanas korekcijas, kas noteiktas šīs pamatnostādnes II pielikuma 1. daļas 3. tabulā, saskaņā ar iespējami precīzākām aplēsēm, ja dati ir pieejami.

4. NCB sniedz ECB statistisko informāciju par mēneša neto kredītu pārvedumiem, kā noteikts Regulas (ES) 2021/379 (ECB/2021/2) I pielikuma 5. daļas 5.a tabulā.

5. NCB sniedz ECB šādu statistisko informāciju, ja tāda ir pieejama, par MFI vērtspapīrotiem vai citādi pārvestiem kredītiem, kurus apkalpo ne-MFI: a) kredītu, kurus apkalpo ne-MFI, mēneša beigu atlikumi, kā noteikts šīs pamatnostādnes II pielikuma 2. daļas 1. tabulā. b) mēneša finanšu darījumi ne-MFI apkalpoto kredītu atlikumos, izņemot kredītu pārvedumu ietekmi, kā noteikts šīs pamatnostādnes II pielikuma 2. daļas 1. tabulā.

6. NCB sniedz datus par neto pārvedumiem, atlikumiem, pārvērtēšanas korekcijām un pārklasificēšanas korekcijām, kā noteikts šīs pamatnostādnes II pielikuma 2. daļas 2. tabulā, ja NCB devušas rīkojumu MFI iekļaut Regulas (ES) 2021/379 (ECB/2021/2) I pielikuma 5. daļas 5.a un 5.b tabulas 1. bloka datos MFI pārvestus kredītus, citai iekšzemes MFI rīkojoties kā pakalpojumu sniedzējam saskaņā ar Regulas (ES) 2021/379 (ECB/2021/2) I pielikuma 5. daļas 2.3. iedaļu.

7. Statistiskā informācija, kas jāsniedz saskaņā ar šo pantu, ir apkopotā veidā, un to pārbauda saskaņā ar 30. pantu. Statistisko informāciju par pārklasificēšanas un pārvērtēšanas korekcijām sniedz saskaņā ar šīs pamatnostādnes I pielikumu. Statistiskā informācija, kas jāsniedz saskaņā ar šo pantu, attiecīgā gadījumā ir ekstrapolēta saskaņā ar 8. pantu.

5. pants

Statistiskā informācija, kas jāsniedz par naudas tirgus fondu (NTF) bilances posteņiem

1. NCB sniedz ECB statistisko informāciju par NTF bilanču ceturkšņa beigu atlikumiem, kas noteikti šīs pamatnostādnes II pielikuma 3. daļas 1. un 2. tabulā.

2. NCB sniedz ECB statistisko informāciju par ceturkšņa pārvērtēšanas korekcijām, kas noteiktas šīs pamatnostādnes II pielikuma 3. daļas 1. tabulā. Ja saskaņā ar Regulas (ES) 2021/379 (ECB/2021/2) 9. panta 6. punktu dažiem vai visiem NTF ir piešķirts atbrīvojums attiecībā uz pārskatu sniegšanu par pārvērtēšanas korekcijām, NCB sniedz informāciju saskaņā ar iespējami precīzākām aplēsēm, ja attiecīgās summas ir būtiskas.

3. NCB sniedz ECB statistisko informāciju par ceturkšņa pārklasificēšanas korekcijām, kas noteiktas šīs pamatnostādnes II pielikuma 3. daļas 1. tabulā.

4. Statistiskā informācija, kas jāsniedz saskaņā ar šo pantu, ir apkopotā veidā, un to pārbauda saskaņā ar 30. pantu. Statistisko informāciju par pārklasificēšanas un pārvērtēšanas korekcijām sniedz saskaņā ar šīs pamatnostādnes I pielikumu. Statistiskā informācija, kas jāsniedz saskaņā ar šo pantu, attiecīgā gadījumā ir ekstrapolēta saskaņā ar 8. pantu.

6. pants

Statistiskā informācija, kas jāsniedz par neizmantotajām MFI kredītlīnijām

1. NCB reizi ceturksnī sniedz ECB šādu statistisko informāciju par neizmantoto kredītlīniju, ko piešķīrušas pārējās MFI, atlikumiem: a) atlikumi, kas noteikti šīs pamatnostādnes II pielikuma 4. daļas 1. tabulā, mēneša beigu bilancē par katru ceturkšņa mēnesi; b) atlikumi, kas noteikti šīs pamatnostādnes II pielikuma 4. daļas 1. tabulā, mēneša beigu bilancē par ceturkšņa pēdējo mēnesi. Pirmās daļas vajadzībām NCB sniedz statistisko informāciju, ja ir pieejama faktiskā informācija. Ja faktiskā informācija nav pieejama, NCB sniedz aplēses.

2. NCB, ciktāl iespējams, sniedz ECB statistisko informāciju par pārklasificēšanas korekcijām attiecībā uz katru atlikumu, par ko sniegti dati saskaņā ar 1. punktu.

3. NCB sniedz statistisko informāciju par neizmantotajām MFI kredītlīnijām, ja iespējams, ietverot to vienā vai abos šādos posteņos: a) “ārpusbilances summa”, kā definēts Regulas (ES) 2016/867 (ECB/2016/13) IV pielikumā; b) “neizmantotās kredītiespējas”, kas klasificētas kā “vidējs risks”, “vidējs/zems risks” un “zems risks”, kā noteikts Regulas (ES) Nr. 575/2013 I pielikumā. Ja NCB nesniedz statistisko informāciju par pirmās daļas a) un b) apakšpunktu, NCB sniedz šo statistisko informāciju saistībā ar attiecīgajām valstī piemērotajām definīcijām.

4. Statistiskā informācija, kas jāsniedz saskaņā ar šo pantu, ir apkopotā veidā, un to pārbauda saskaņā ar 30. pantu. Statistisko informāciju par pārklasificēšanas korekcijām sniedz saskaņā ar šīs pamatnostādnes I pielikumu. Statistiskā informācija, kas jāsniedz saskaņā ar šo pantu, attiecīgā gadījumā ir ekstrapolēta saskaņā ar 8. pantu.

7. pants

Statistiskā informācija, kas jāsniedz par MFI kredītiem nefinanšu sabiedrībām atbilstoši saimnieciskās darbības veidam

1. NACE 2. red.) ( NCB sniedz ECB statistisko informāciju, ja tāda ir pieejama, par euro zonas nefinanšu sabiedrībām izsniegto MFI kredītu ceturkšņa beigu atlikumiem, iedalot pēc saimnieciskās darbības veida atbilstoši saimnieciskās darbības statistiskajai klasifikācijai Savienībā (2. red.) ( 7 ) saskaņā ar šīs pamatnostādnes II pielikuma 5. daļu.

2. NCB pēc pieprasījuma iesniedz paskaidrojumus ECB par pārklasificēšanas ietekmi uz atlikumiem, par kuriem sniegta informācija saskaņā ar 1. punktu, tostarp par pārklasificēšanas korekcijām, kuras sniegtas saskaņā ar 4. panta 3. punktu.

3. Statistiskā informācija, kas jāsniedz saskaņā ar šo pantu, ir apkopotā veidā, un to pārbauda saskaņā ar 30. pantu.

8. pants

MFI bilances posteņu ekstrapolācija

1. Ja NCB piešķir atbrīvojumus MFI saskaņā ar Regulas (ES) 2021/379 (ECB/2021/2) 9. panta 1., 2., 4. un 7. punktu, NCB ekstrapolē statistisko informāciju, kas savākta saskaņā ar minēto regulu, lai, apkopojot mēneša un ceturkšņa statistisko informāciju, kas jāsniedz ECB saskaņā ar šo iedaļu, tajā atspoguļotu visus pārskatu sniedzējus.

2. Ja NCB ekstrapolē statistisko saskaņā ar 1. punktu, tās piemēro vismaz vienu no šādiem nosacījumiem: a) trūkstošo dalījumu informācijas aplēses iegūst, tālāk minētajos veidos piemērojot koeficientus, kuru pamatā ir faktisko pārskatu sniedzēju apakšgrupa, par kuru tiek uzskatīts, ka tā labāk atspoguļo mazietekmīgās iestādes: i) to dalībvalstu NCB, kuru daļa MFI euro zonas kopsavilkuma bilancē pārsniedz 2 %, nosaka šo apakšgrupu tā, lai apakšgrupā ietilpstošo vienību kopējā bilance nepārsniedz 35 % no valsts kopsavilkuma MFI bilances; ii) to dalībvalstu NCB, kuru daļa MFI euro zonas kopsavilkuma bilancē nepārsniedz 2 %, nosaka šo apakšgrupu tā, lai apakšgrupā ietilpstošo vienību kopējā bilance nepārsniedz 35 % no valsts kopsavilkuma MFI bilances, izņemot gadījumus, kad ekstrapolācija saskaņā ar šo pieeju radītu būtiskas izmaksas NCB, un šādā gadījumā tā vietā NCB var piemērot koeficientus, pamatojoties uz faktiskajiem pārskatu sniedzējiem; iii) prasības, kas faktisko pārskatu sniedzēju apakšgrupu noteikšanai paredzētas i) un ii) apakšpunktā, nepiemēro, ja to iestāžu bilances, kurām piešķirts atbrīvojums, nepārsniedz 1 % no valsts kopsavilkuma MFI bilances. Šādos gadījumos NCB tā vietā var piemērot koeficientus, pamatojoties uz faktiskajiem pārskatu sniedzējiem; b) piemērojot a) apakšpunktu, gan mazietekmīgo iestāžu, gan faktisko pārskatu sniedzēju grupas apakšgrupu var sadalīt dažādās grupās atbilstoši iestādes veidam; c) ja to NTF kumulatīvā daļa, kuriem piešķirts atbrīvojums saskaņā ar Regulas (ES) 2021/379 (ECB/2021/2) 9. panta 1. punktu, pārsniedz 30 % no valsts NTF bilances, NCB statistisko informāciju par NTF ekstrapolē atsevišķi no noguldījumus pieņemošām sabiedrībām un saskaņā ar vienu no šādiem nosacījumiem: i) NCB izmanto statistisko informāciju, kas savākta no NTF, kuriem nav piešķirts atbrīvojums saskaņā ar Regulas (ES) 2021/379 (ECB/2021/2) 9. panta 1. punktu, ja šī statistiskā informācija ir pietiekami reprezentatīva ekstrapolācijas vajadzībām; ii) NCB vismaz reizi gadā aplēš NTF sektora bilanci no alternatīviem informācijas avotiem un izmanto to kā pamatu ekstrapolācijai, ja visiem NTF ir piešķirti atbrīvojumi saskaņā ar Regulas (ES) 2021/379 (ECB/2021/2) 9. panta 1. punktu vai ja statistiskā informācija, kas savākta no NTF, kuriem nav piešķirti atbrīvojumi saskaņā ar Regulas (ES) 2021/379 (ECB/2021/2) 9. panta 1. punktu, nav pietiekami reprezentatīva ekstrapolācijas vajadzībām; d) ja statistiskā informācija saskaņā ar Regulu (ES) 2021/379 (ECB/2021/2) tiek vākta retāk vai vēlākā savlaicīguma termiņā nekā statistiskā informācija, kas jāsniedz ECB saskaņā ar šo pamatnostādni, NCB statistisko informāciju par trūkstošajiem periodiem aplēš šādi: i) atkārtojot informāciju, ja noskaidrojies, ka rezultāti ir atbilstoši; vai ii) piemērojot atbilstošas statistiskās aprēķināšanas metodes, lai ņemtu vērā jebkādas, t.sk., sezonālās, tendences. Piemērojot a)–d) apakšpunktu, rādītājus vai jebkuru citu starpposma aprēķinu, ko izmanto ekstrapolēšanai, var atvasināt no informācijas, kas iegūta no uzraudzības iestādēm, ja minētā informācija ir pietiekami saskaņota ar ekstrapolējamo statistisko informāciju.

3. Ja NCB ir piešķīrušas MFI atbrīvojumu saskaņā ar Regulas (ES) 2021/379 (ECB/2021/2) 9. panta 7. punktu, ekstrapolāciju veic tālāk minētajos veidos, aplēšot ceturkšņa statistisko informāciju, kas jāsniedz ECB saskaņā ar 4. pantu: a) ja NCB statistisko informāciju no MFI saskaņā ar Regulu (ES) 2021/379 (ECB/2021/2) vāc retāk nekā reizi ceturksnī, tās var izmantot šo statistisko informāciju, lai aplēstu statistisko informāciju par trūkstošajiem periodiem, vai arī tās var izmantot piemērotas statistisko aprēķinu metodes, lai ņemtu vērā jebkādas tendences vai sezonālas tendences; b) ja NCB statistisko informāciju no MFI saskaņā ar Regulu (ES) 2021/379 (ECB/2021/2) vāc vairāk apkopotā līmenī, tās var izmantot šo statistisko informāciju, lai aplēstu statistisko informāciju, kas jāsniedz ECB saskaņā ar 4. pantu, vai arī tās var izmantot piemērotus iedalījumus kā pamatu šādām aplēsēm; c) ja NCB vāc ceturkšņa statistisko informāciju saskaņā ar Regulu (ES) 2021/379 (ECB/2021/2) no MFI, kas aptver vismaz 80 % no ārpus euro zonas dalībvalsts rezidentu, uz kuriem attiecas atbrīvojums, noguldījumiem, kredītiem un parāda vērtspapīru turējumiem un ieguldījumu fondu akcijām/daļām kopā, tās aplēš statistisko informāciju, kas uz šā pamata jāsniedz; d) ja NCB aplēš sniedzamo statistisko informāciju, pamatojoties uz alternatīviem avotiem, tās veic nepieciešamās korekcijas, lai ņemtu vērā jēdzienus un definīcijas, ko piemēro saskaņā ar Regulu (ES) 2021/379 (ECB/2021/2) un kas atšķiras no šajos alternatīvajos avotos piemērotajiem.

9. pants

Savlaicīgums

1. NCB saskaņā ar Regulas (ES) 2021/379 (ECB/2021/2) 7. panta 2. punktu un 32. pantā minēto pārskatu sniegšanas kalendāru sniedz ECB šajā iedaļā minēto mēneša statistisko informāciju līdz darba dienas beigām 15 darbadienā pēc tā mēneša beigām, uz ko attiecas šī informācija.

2. NCB saskaņā ar Regulas (ES) 2021/379 (ECB/2021/2) 7. panta 3. punktu un šīs regulas 32. pantā minēto pārskatu sniegšanas kalendāru sniedz ECB šajā iedaļā minēto ceturkšņa statistisko informāciju līdz darba dienas beigām 28 darbadienā pēc tā ceturkšņa beigām, uz ko attiecas šī informācija.

10. pants

Labojumi

1. NCB var veikt labojumus statistiskajā informācijā, ko sniedz saskaņā ar šo iedaļu, ievērojot šādu kārtību: a) labojumus pēdējā un iepriekšējā mēneša statistiskajā informācijā, kas sniegta saskaņā ar 3. un 4. pantu, var iesniegt ECB jebkurā laikā; b) labojumus pēdējā ceturkšņa statistiskajā informācijā, kas sniegta saskaņā ar 3. un 4. pantu, var iesniegt ECB jebkurā laikā; c) labojumus saskaņā ar 3. un 4. pantu sniegtajā statistiskajā informācijā, kuri nav a) un b) apakšpunktā minētie labojumi, var iesniegt ECB, neievērojot mēneša sagatavošanas periodu; d) labojumus statistiskajā informācijā, kas sniegta saskaņā ar 5.–7. pantu, var iesniegt ECB jebkurā laikā. NCB, paziņojot par to ECB, mēneša sagatavošanas periodā var veikt labojumus c) apakšpunktā minētajā statistiskajā informācijā, ja ar labojumiem tiek būtiski uzlabota sniegtās statistiskās informācijas kvalitāte. ECB var apstrādāt šos labojumus pēc attiecīgā mēneša sagatavošanas perioda. ECB informē attiecīgo NCB, ja šo labojumu apstrāde tiek atlikta uz laiku pēc mēneša sagatavošanas perioda.

2. NCB pēc pieprasījuma sniedz ECB paskaidrojumus par labojumiem, kas sniegti saskaņā ar 1. punktu. NCB arī sniedz paskaidrojumus ECB abos šādos gadījumos: a) NCB sniedz paskaidrojumus par labojumiem vismaz 5 mljrd. euro apmērā (absolūtā vērtībā), un tos sniedz vienlaikus ar labojumiem un jebkurā gadījumā – pirms ECB ir pabeigusi datu sagatavošanu par attiecīgo sagatavošanas periodu; b) ja NCB sniedz labojumus mēneša sagatavošanas periodā saskaņā ar 1. punkta otro daļu, paskaidrojumus iesniedz pārskatu sniegšanas laikā. Paskaidrojumos, ko iesniedz saskaņā ar pirmo daļu, norāda, vai labojumi, kas ietekmē sniegtā pārskata sēriju, ir galīgi vai var tikt laboti atkal.







3. IEDAĻA

MFI PROCENTU LIKMES

11. pants

Statistiskā informācija, kas jāsniedz par MFI procentu likmēm

1. NCB sniedz ECB šādu informāciju par procentu likmēm, ko MFI piemēro mājsaimniecību un nefinanšu sabiedrību noguldījumiem un kredītiem (“MFI procentu likmes” jeb “MIR”): a) valsts mēneša statistiskā informācija par atlikumiem un jauniem darījumiem, kas noteikta Regulas (ES) Nr. 1072/2013 (ECB/2013/34) I pielikuma 1. un 2. papildinājumā; b) valsts mēneša statistiskā informācija par jauniem darījumiem, kas noteikta šīs pamatnostādnes III pielikuma 1. daļā. Statistiskā informācija, kas jāsniedz saskaņā ar šo pantu, ir apkopotā veidā, un to pārbauda saskaņā ar 30. pantu. NCB attiecīgā gadījumā sniedz šo informāciju saskaņā ar šīs pamatnostādnes III pielikuma 3. daļu.

▼M1

2. NCB var piešķirt atbrīvojumus no jebkuras turpmāk norādītās statistikas pārskatu sniegšanas prasības attiecībā uz nodrošināto vai garantēto kredītu nefinanšu sabiedrībām procentu likmēm un darījumu apjomu: a) 62.–79. rādītājs Regulas (ES) Nr. 1072/2013 (ECB/2013/34) I pielikuma 2. papildinājuma 3. tabulā; un b) 81., 83. un 85. rādītājs Regulas (ES) Nr. 1072/2013 (ECB/2013/34) I pielikuma 2. papildinājuma 4. tabulā,

ar nosacījumu, ka Regulas (ES) Nr. 1072/2013 (ECB/2013/34) I pielikuma 2. papildinājuma 2. tabulas 37.–54. rādītājā noteikto kopējo kredītu nacionālais kopējais darījumu apjoms attiecīgajā kredītu lieluma kategorijā un procentu likmes darbības sākotnējā perioda kategorijā ir mazāks par:

i) 10 % no visu vienas lieluma kategorijas kredītu summas nacionālā kopējā darījumu apjoma; un

ii) 2 % no euro zonas kopējā darījumu apjoma tāda paša lieluma un tāda paša procentu likmes darbības sākotnējā perioda kategorijā.

Atbrīvojumi, ko NCB piešķir saskaņā ar šo daļu, neskar Regulas (ES) Nr. 1072/2013 (ECB/2013/34) 4. pantu.

▼B

3. Ja piešķirti atbrīvojumi saskaņā ar 2. punktu, NCB katru gadu pārbauda tajā minētās robežvērtības.

12. pants

MFI procentu likmju statistikas ekstrapolācija

▼M1

1. Ja NCB saņemtā MIR statistiskā informācija izlases veikšanas dēļ neatspoguļo atsauces pārskata sniedzējus, NCB izvēlas un uztur izlasi un ekstrapolē statistisko informāciju par jaunu darījumu apjomiem, lai nodrošinātu, ka ir atspoguļoti 100 % atsauces pārskatu sniedzēju, kā noteikts šīs pamatnostādnes III pielikuma 2. daļā.

▼B

2. Ja NCB piešķir atbrīvojumus no MFI procentu likmju statistikas pārskatu sniegšanas prasībām saskaņā ar Regulas (ES) Nr. 1072/2013 (ECB/2013/34) 4. pantu vai šīs pamatnostādnes 11. panta 2. punktu, statistisko informāciju, ko sniedz saskaņā ar šīs pamatnostādnes 11. panta 1. punktu, pārnes uz trūkstošajiem mēneša periodiem, piemērojot atbilstošas statistisko aprēķinu metodes, lai ņemtu vērā izmaiņas informācijā vai sezonālās tendences.

13. pants

Savlaicīgums

NCB saskaņā ar Regulas (ES) Nr. 1072/2013 (ECB/2013/34) 3. panta 4. punktu un 32. pantā minēto pārskatu sniegšanas kalendāru sniedz ECB 11. pantā minēto statistisko informāciju līdz darba dienas beigām 19 darbadienā pēc tā mēneša beigām, uz ko attiecas šī informācija.

14. pants

Labojumi

1. NCB var veikt labojumus saskaņā ar šo iedaļu sniegtajā statistiskajā informācijā jebkurā laikā, izņemot attiecīgo sagatavošanas perioda laiku, kurā NCB var veikt labojumus tikai par iepriekšējo pārskata periodu sniegto statistisko informāciju.

NCB, paziņojot par to ECB, var veikt labojumus saskaņā ar šo iedaļu sniegtajā statistiskajā informācijā attiecīgajā sagatavošanas periodā, ja ar labojumiem tiek būtiski uzlabota sniegtās statistiskās informācijas kvalitāte. ECB var apstrādāt šos labojumus pēc attiecīgā sagatavošanas perioda. ECB informē attiecīgo NCB, ja šo labojumu apstrāde tiek atlikta uz laiku pēc mēneša sagatavošanas perioda.

2. NCB pēc ECB pieprasījuma sniedz šādus skaidrojumus par labojumiem, kas iesniegti saskaņā ar 1. punktu: a) paskaidrojumi par labojumiem, ar kuriem tiek būtiski uzlabota ECB sniegtās statistiskās informācijas kvalitāte; b) paskaidrojumi par labojumiem statistiskajā informācijā, kas sniegta ECB par periodiem pirms iepriekšējā atsauces mēneša. Paskaidrojumos, ko iesniedz saskaņā ar pirmo daļu, norāda, vai labojumi, kas ietekmē sniegtā pārskata sēriju, ir galīgi vai var tikt laboti atkal.







4. IEDAĻA

ATSEVIŠĶI MFI BILANCES POSTEŅI UN PROCENTU LIKMES

15. pants

To kredītiestāžu noteikšana, par kurām jāsniedz individuāla statistiskā informācija

1. NCB sniedz 16. pantā noteikto statistisko informāciju par kredītiestādēm, kas ir euro zonas dalībvalstu rezidentes, izņemot: a) ne-MFI kredītiestādes; b) mazietekmīgas iestādes; un c) kredītiestādes, kuru kopējie aktīvi ir 100 milj. euro vai mazāki, ja ECB Padome attiecīgajai NCB piešķīrusi atļauju saskaņā ar 2. punktu. Lai sniegtu statistisko informāciju ECB saskaņā ar 16. pantu, attiecīgā NCB var sniegt statistisko informāciju par kredītiestāžu grupām. Šādas kredītiestāžu grupas nosaka NCB, apspriežoties ar ECB.

2. Ja varētu rasties nesamērīga ietekme uz attiecīgās NCB pārskatu sniegšanas pienākumu apjomu, ECB Padome pēc attiecīgās NCB pieprasījuma var piešķirt atļauju piemērot 1. punkta c) apakšpunktā minēto robežvērtību. Ja ECB Padome uzskata, ka vairs nebūtu nesamērīgas ietekmes uz attiecīgās NCB pārskatu sniegšanas pienākumu apjomu, tā pēc attiecīgās NCB pieprasījuma var atsaukt šo atļauju.

3. RIAD ), kas izveidota saskaņā ar Eiropas Centrālās bankas Pamatnostādni (ES) 2018/876 (ECB/2018/16) ( NCB reģistrē 1. punktā minētās kredītiestādes un kredītiestāžu grupas Iestāžu un filiāļu datubāzu reģistrā (), kas izveidota saskaņā ar Eiropas Centrālās bankas Pamatnostādni (ES) 2018/876 (ECB/2018/16) ( 8 ).

4. NCB šīs iedaļas vajadzībām reģistrē 1. punktā minētās kredītiestādes un kredītiestāžu grupas, kas ir galvenās iestādes, ja izpildīts kāds no turpmāk minētajiem nosacījumiem: a) kredītiestāde ir tās kredītiestāžu kopas locekle, par kuru 2021. gada janvāra pārskata periodā ECB tika nosūtīti individuāli MFI dati saskaņā ar Pamatnostādnes ECB/2014/15 17.a panta 1. punktu; b) kredītiestāde ir jauna kredītiestāde, kas radusies apvienošanās, pārņemšanas vai citas korporatīvās reorganizācijas rezultātā, kurā iesaistīta viena vai vairākas galvenās iestādes un kura notikusi pēc šīs pamatnostādnes stāšanās spēkā; c) kredītiestāde ir tādas dalībvalsts rezidente, kura ievieš euro pēc šīs pamatnostādnes stāšanās spēkā, un ECB Padome, apspriežoties ar Statistikas komiteju, to noteikusi par galveno iestādi. Ja ECB Padome nosaka galvenās iestādes saskaņā ar pirmās daļas c) apakšpunktu, tā par to paziņo attiecīgajai NCB.

5. Ja NCB saskaņā ar 1. punkta c) apakšpunktu ir piešķirta atļauja neiekļaut kredītiestādes, kuru kopējie aktīvi ir 100 milj. euro vai mazāki, tās pārskata kredītiestāžu kopējos aktīvus vismaz reizi trijos gados un attiecīgi reģistrē informāciju RIAD . ECB Padomi bez liekas kavēšanās informē par šīs pārskatīšanas rezultātiem.

▼M1

6. ECB Padome var deleģēt ECB Valdei pilnvaras piešķirt vai atsaukt atļauju piemērot 1. punkta c) apakšpunktā minēto robežvērtību saskaņā ar 2. punktu. Īstenojot minētās deleģētās pilnvaras, ECB Valde apsver, vai robežvērtības neesamība nesamērīgi neietekmēs attiecīgās NCB pārskatu sniegšanas slogu.

▼B

7. Ja ECB Valde īsteno tiem deleģētās pilnvaras saskaņā ar 6. punktu, tie bez liekas kavēšanās informē ECB Padomi par pieņemtajiem lēmumiem.

16. pants

Statistiskā informācija, kas jāsniedz par atsevišķiem MFI bilances posteņiem un procentu likmēm (iBSI un iMIR)

1. NCB sniedz ECB statistisko informāciju, kas savākta saskaņā ar Regulu (ES) 2021/379 (ECB/2021/2), par šādiem atsevišķiem kredītiestāžu bilances posteņiem (iBSI), kas minēti 15. panta 1. punktā: a) mēneša beigu atlikumi, kas noteikti šīs pamatnostādnes IV pielikuma 1. un 2. tabulā; b) ceturkšņa beigu atlikumi, kas noteikti šīs pamatnostādnes IV pielikuma 1. un 2. tabulā. Ja NCB vāc pirmās daļas b) apakšpunktā minēto statistisko informāciju reizi mēnesī, tās tā vietā var sniegt ECB mēneša beigu atlikumus attiecībā uz šiem posteņiem.

2. NCB saskaņā ar šīs pamatnostādnes I pielikumu sniedz ECB ikmēneša “papildsēriju” datus, kas noteikti šīs pamatnostādnes IV pielikuma 1. un 2. tabulā attiecībā uz 15. panta 1. punktā minēto kredītiestāžu bilanci. Šīs papildsērijas ietver vienu vai abus turpmāk minētos elementus: (a) pārvērtēšanas un pārklasificēšanas korekcijas; (b) kredītu pārvedumi.

3. NCB sniedz ECB šādu atsevišķu MFI procentu likmju (iMIR) statistisko informāciju, kas saskaņā ar Regulu (ES) Nr. 1072/2013 (ECB/2013/34) savākta no 15. panta 4. punktā minētajām galvenajām iestādēm: a) šīs pamatnostādnes IV pielikuma 3. tabulā noteiktās mēneša procentu likmes, kuras piemēro euro zonas mājsaimniecību un nefinanšu sabiedrību noguldījumu un tām izsniegto kredītu, kas denominēti euro, atlikumiem; b) šīs pamatnostādnes IV pielikuma 3. tabulā noteiktie euro zonas mājsaimniecību un nefinanšu sabiedrību noguldījumu un tām izsniegto kredītu, kas denominēti euro, mēneša jauno darījumu apjomi; c) šīs pamatnostādnes IV pielikuma 3. tabulā noteiktās mēneša procentu likmes, kuras piemēro euro zonas mājsaimniecību un nefinanšu sabiedrību noguldījumu un tām izsniegto kredītu, kas denominēti euro, jauno darījumu apjomiem.

4. Ja statistisko informāciju sniedz par kredītiestāžu grupām, kas minētas 15. panta 1. punktā, NCB piemēro šādus noteikumus: a) atlikumus, par kuriem NCB sniedz datus saskaņā ar 1. punktu, aprēķina kā atsevišķu grupas dalībnieku atlikumu kopsummu; b) papildsērijas, par kurām NCB sniedz datus saskaņā ar 2. punktu, aprēķina kā atsevišķu grupas dalībnieku papildsēriju kopsummu; c) procentu likmes, par kurām NCB sniedz datus saskaņā ar 3. punktu, aprēķina kā vidējos svērtos lielumus, savukārt grupas apjomu aprēķina kā atsevišķo apjomu kopsummu. Ja NCB vāc grupas informāciju par katru iestādi atsevišķi, procentu likmju vidējie lielumi attiecas tikai uz tām iestādēm, kas ir iekļautas valsts MIR izlases datos un uz kurām neattieksies atbrīvojumi; šo pieeju izmanto arī grupu apjomiem.

5. NCB, ciktāl iespējams, pēc pieprasījuma sniedz paskaidrojumus ECB par apvienošanos, pārņemšanu, citu uzņēmumu reorganizāciju un kredītu pārvedumiem, kas notikuši atsauces mēnesī un ietekmē saskaņā ar šo pantu sniegto statistisko informāciju par galvenajām iestādēm.

6. Lai pamatotu datu analīzi, ECB var izmantot paskaidrojumus, kas sniegti saskaņā ar 5. punktu, un veikt šo datu apmaiņu Eurosistēmas ietvaros, pienācīgi ievērojot piemērojamos konfidencialitātes noteikumus.

17. pants

Savlaicīgums

1. NCB saskaņā ar 32. pantā minēto pārskatu sniegšanas kalendāru sniedz ECB atbilstoši 16. panta 1. un 2. punktam sniegto statistisko informāciju par 15. panta 4. punktā minētajām galvenajām iestādēm līdz darba dienas beigām 15 darbadienā pēc tā pārskata perioda beigām, uz ko attiecas šī informācija. Citos gadījumos NCB saskaņā ar 32. pantā minēto pārskatu sniegšanas kalendāru sniedz ECB statistisko informāciju līdz darba dienas beigām 20 darbadienā pēc tā pārskata perioda beigām, uz ko attiecas šī informācija.

2. NCB saskaņā ar 32. pantā minēto pārskatu sniegšanas kalendāru sniedz ECB 16. panta 3. punktā minēto statistisko informāciju līdz darba dienas beigām 19 darbadienā pēc tā pārskata perioda beigām, uz ko attiecas šī informācija.

18. pants

Labojumi

1. Ja NCB veic labojumus statistiskajā informācijā saskaņā ar 10. pantu, tās attiecīgā gadījumā veic labojumus arī iBSI statistiskajā informācijā, kas sniegta saskaņā ar 16. panta 1. un 2. punktu.

2. NCB, ciktāl iespējams, veic labojumus saskaņā ar 16. panta 1. un 2. punktu sniegtajā statistiskajā informācijā par kredītiestādēm, kas nav galvenās iestādes.

3. Ja NCB veic labojumus statistiskajā informācijā saskaņā ar 14. pantu, tās attiecīgā gadījumā veic labojumus arī iMIR statistiskajā informācijā, kas sniegta saskaņā ar 16. panta 3. punktu.

4. NCB pēc pieprasījuma sniedz paskaidrojumus ECB par labojumiem, kas veikti saskaņā ar šo pantu.







5. IEDAĻA

KREDĪTIESTĀŽU OBLIGĀTĀS REZERVES

19. pants

Statistiskā informācija, kas jāsniedz par rezervju bāzi

1. NCB sniedz ECB statistisko informāciju par mēneša beigu atlikumiem, kas noteikti šīs pamatnostādnes V pielikuma 1. daļas 1. tabulā, attiecībā uz kredītiestāžu rezervju bāzi apkopotā veidā, kas aprēķināta saskaņā ar Regulu (ES) 2021/378 (ECB/2021/1).

2. Statistisko informāciju, kuru sniedz saskaņā ar 1. punktu, iegūst no Regulā (ES) 2021/379 (ECB/2021/2) noteiktās statistiskās informācijas, ko NCB vāc no kredītiestādēm, uz kurām attiecas obligāto rezervju prasības saskaņā ar Regulu (ES) 2021/378 (ECB/2021/1).

Attiecībā uz kredītiestādēm, kas ir mazietekmīgas iestādes, NCB mēneša beigu apkopotās rezervju bāzes aprēķinā izmanto pēdējo ceturkšņa beigu statistisko informāciju, kas pieejama pēc tam, kad ECB publicējusi saskaņā ar šīs pamatnostādnes 4. pantu savākto ceturkšņa statistisko informāciju.

3. NCB sniedz ECB statistisko informāciju par šīs pamatnostādnes V pielikuma 1. daļas 2. tabulā noteikto apkopoto vienreizējo samazinājumu, ko atskaita no kredītiestāžu obligātajām rezervēm saskaņā ar Regulas (ES) 2021/378 (ECB/2021/1) 6. panta 2. punktu.

4. NCB jebkurā laikā var veikt labojumus statistiskajā informācijā, kas sniegta saskaņā ar šo pantu. Ja NCB sniedz labojumus saskaņā ar šo pantu pēc tam, kad ir sācies izpildes periods, ECB var izvēlēties neapstrādāt attiecīgos labojumus.

Ja paziņotāja iestāde pārskata savu rezervju bāzi saskaņā ar Regulas (ES) 2021/378 (ECB/2021/1) 7. panta 5. punktu, NCB attiecīgi veic labojumus statistiskajā informācijā, kura sniegta saskaņā ar šo pantu.

20. pants

Statistiskā informācija, kas jāsniedz par makroekonomikas rādītāju statistiku

NCB sniedz ECB statistisko informāciju par mēneša beigu atlikumiem attiecībā uz makroekonomikas rādītāju, kā noteikts šīs pamatnostādnes V pielikuma 2. daļas tabulā.

Statistisko informāciju, ko sniedz saskaņā ar pirmo daļu, NCB iegūst no pieejamās mēneša statistiskās informācijas, kas savākta no kredītiestādēm saskaņā ar Regulu (ES) 2021/379 (ECB/2021/2). Ja sniedzamā statistiskā informācija neattiecas uz dalībvalsti, attiecīgā NCB statistisko informāciju norāda kā nulli.

21. pants

Savlaicīgums

NCB saskaņā ar 32. pantā minēto pārskatu sniegšanas kalendāru sniedz ECB attiecīgo mēneša statistisko informāciju, kas minēta 19. un 20. pantā, līdz darba dienas beigām pēdējā darbadienā pirms attiecīgā izpildes perioda sākuma.







6. IEDAĻA

PASTA ŽIRONORĒĶINU IESTĀDES (PŽI) UN CENTRĀLĀ VALDĪBA

22. pants

Statistiskā informācija, kas jāsniedz par PŽI un centrālo valdību

1. NCB sniedz ECB statistisko informāciju par mēneša beigu atlikumiem, kas noteikti šīs pamatnostādnes VI pielikuma 1. tabulā, ietverot: a) pārskatus par PŽI saskaņā ar Regulas (ES) Nr. 1074/2013 (ECB/2013/39) 3. pantu; b) centrālās valdības monetārās saistības un centrālās valdības turējumus skaidrā naudā un euro zonas MFI emitētos vērtspapīros.

2. NCB nav jāsniedz statistiskā informācija saskaņā ar šo pantu, ja 1. punkta a) apakšpunktā minētās statistiskās informācijas nav un ja 1. punkta b) apakšpunktā minētie aktīvi un pasīvi nepastāv vai ir nenozīmīgi.

3. NCB sniedz ECB statistisko informāciju par pārklasificēšanas korekcijām attiecībā uz katru atlikumu posteni, par ko sniegti dati saskaņā ar 1. punktu, kā noteikts šīs pamatnostādnes VI pielikuma 1. tabulā.

4. NCB sniedz ECB pārvērtēšanas korekciju datus, ja tās ir būtiskas, kā noteikts šīs pamatnostādnes VI pielikuma 1. tabulā.

5. Statistiskā informācija, kas jāsniedz saskaņā ar šo pantu, ir apkopotā veidā, un to pārbauda saskaņā ar 30. pantu. Statistisko informāciju par pārklasificēšanas un pārvērtēšanas korekcijām sniedz saskaņā ar šīs pamatnostādnes I pielikumu.

23. pants

Savlaicīgums

NCB saskaņā ar Regulas (ES) Nr. 1074/2013 (ECB/2013/39) 3. panta 5. punktu un šīs pamatnostādnes 32. pantā minēto pārskatu sniegšanas kalendāru sniedz ECB šajā iedaļā norādīto statistisko informāciju līdz darba dienas beigām 15 darbadienā pēc tā mēneša beigām, uz ko attiecas šī informācija.

24. pants

Labojumi

1. NCB var veikt labojumus statistiskajā informācijā, ko sniedz saskaņā ar šo iedaļu, ievērojot šādu kārtību: a) labojumus pēdējā un iepriekšējā mēneša statistiskajā informācijā var iesniegt ECB jebkurā laikā; b) labojumus mēneša statistiskajā informācijā, kas nav pēdējā un iepriekšējā mēneša statistiskā informācija, var iesniegt, neievērojot mēneša sagatavošanas periodu. NCB, paziņojot par to ECB, mēneša sagatavošanas periodā var veikt labojumus b) apakšpunktā minētajā statistiskajā informācijā, ja ar tiem tiek būtiski uzlabota sniegtās informācijas kvalitāte. ECB var apstrādāt šos labojumus pēc attiecīgā mēneša sagatavošanas perioda. ECB informē attiecīgo NCB, ja šo labojumu apstrāde tiek atlikta uz laiku pēc mēneša sagatavošanas perioda.

2. NCB, ievērojot tālāk minēto, pēc pieprasījuma sniedz ECB skaidrojumus par labojumiem, kas sniegti saskaņā ar 1. punktu: a) NCB sniedz paskaidrojumus par labojumiem vismaz 5 mljrd. euro apmērā (absolūtā vērtībā), un tos sniedz vienlaikus ar labojumiem un jebkurā gadījumā – pirms ECB ir pabeigusi datu sagatavošanu par attiecīgo sagatavošanas periodu; b) ja NCB iesniedz labojumus mēneša sagatavošanas periodā saskaņā ar 1. punkta otro daļu, paskaidrojumus sniedz pārskatu sniegšanas laikā. Paskaidrojumos, ko iesniedz saskaņā ar pirmo daļu, norāda, vai labojumi, kas ietekmē sniegtā pārskata sēriju, ir galīgi vai var tikt laboti atkal.







7. IEDAĻA

KREDĪTIESTĀŽU STRUKTURĀLIE FINANŠU RĀDĪTĀJI (SFI)

25. pants

Statistiskā informācija, kas jāsniedz par kredītiestāžu strukturālajiem finanšu rādītājiem (SFI)

1. NCB sniedz ECB kredītiestāžu, kas ir MFI, strukturālos finanšu rādītājus, kā noteikts šīs pamatnostādnes VII pielikumā. Strukturālos finanšu rādītājus sniedz apkopotā veidā, un tie ir pārbaudīti saskaņā ar 30. pantu.

Atkāpjoties no punkta pirmās daļas, NCB tajā minēto statistisko informāciju var sniegt, izmantojot alternatīvus datu avotus. Ja ECB un NCB par to vienojušās, ECB var izmantot šo informāciju, lai iegūtu kredītiestāžu strukturālos finanšu rādītājus.

2. Ja statistiskā informācija, kas sniegta saskaņā ar 1. punktu, neietver visus pārskatu sniedzējus, NCB šo statistisko informāciju ekstrapolē, lai atspoguļotu visus pārskatu sniedzējus.

Šā punkta pirmās daļas vajadzībām NCB sniedz paskaidrojumus ECB.

3. NCB var veikt labojumus informācijā, kas saskaņā ar šo pantu sniegta sagatavošanas periodā, un pēc ECB pieprasījuma sniedz paskaidrojumus par šiem labojumiem.

26. pants

Savlaicīgums

NCB saskaņā ar 32. pantā minēto pārskatu sniegšanas kalendāru sniedz ECB gada statistisko informāciju par strukturālajiem finanšu rādītājiem, kas minēti 25. pantā, katru gadu līdz marta beigām par iepriekšējo gadu, izņemot rādītāju “kredītiestāžu darbinieku skaits”, par kuru saskaņā ar 32. pantā minēto pārskatu sniegšanas kalendāru sniedz informāciju katru gadu līdz maija beigām par iepriekšējo gadu.







8. IEDAĻA

NE-MFI KREDĪTIESTĀDES

27. pants

Statistiskā informācija, kas jāsniedz par ne-MFI kredītiestāžu bilances posteņiem

1. NCB sniedz ECB statistisko informāciju par šādiem ne-MFI kredītiestāžu bilances posteņiem: a) mēneša beigu atlikumi, kas noteikti Regulas (ES) 2021/379 (ECB/2021/2) I pielikuma 2. daļas 1. tabulā, izņemot: i) noguldījumu saistības, par kurām datus sniedz tikai kredītiestādes, uz kurām attiecas rezervju prasības; ii) virtuālā grupas kontā apvienotu naudas līdzekļu pozīcijas; iii) emitētās NTF akcijas/daļas; iv) posteņi, attiecībā uz kuriem NCB piešķīrušas atbrīvojumus no pārskatu sniegšanas prasībām saskaņā ar Regulas (ES) 2021/379 (ECB/2021/2) 9. panta 5. punkta b) apakšpunktu; b) ceturkšņa beigu atlikumi, kas noteikti Regulas (ES) 2021/379 (ECB/2021/2) I pielikuma 3. daļas 2., 3. un 4. tabulā, izņemot posteņus, attiecībā uz kuriem NCB piešķīrušas atbrīvojumus no pārskatu sniegšanas prasībām saskaņā ar Regulas (ES) 2021/379 (ECB/2021/2) 9. panta 5. punkta b) apakšpunktu.

2. NCB sniedz ECB šādu statistisko informāciju par ne-MFI kredītiestāžu pārvērtēšanas korekcijām: a) mēneša pārvērtēšanas korekcijas, kas noteiktas Regulas (ES) 2021/379 (ECB/2021/2) I pielikuma 4. daļas 1.A tabulā, izņemot: i) virtuālā grupas kontā apvienotu naudas līdzekļu pozīcijas; ii) emitētās NTF akcijas/daļas; iii) posteņi, attiecībā uz kuriem NCB piešķīrušas atbrīvojumus no pārskatu sniegšanas prasībām saskaņā ar Regulas (ES) 2021/379 (ECB/2021/2) 9. panta 5. punkta b) apakšpunktu; b) ceturkšņa pārvērtēšanas korekcijas, kas noteiktas Regulas (ES) 2021/379 (ECB/2021/2) I pielikuma 4. daļas 2.A tabulā, izņemot posteņus, attiecībā uz kuriem NCB piešķīrušas atbrīvojumus no pārskatu sniegšanas prasībām saskaņā ar Regulas (ES) 2021/379 (ECB/2021/2) 9. panta 5. punkta b) apakšpunktu.

3. NCB sniedz ECB šādu statistisko informāciju par ne-MFI kredītiestāžu pārklasificēšanas korekcijām: a) mēneša pārklasificēšanas korekcijas attiecībā uz katru atlikumu posteni, par kuru sniegti dati saskaņā ar 1. punkta a) apakšpunktu; b) ceturkšņa pārklasificēšanas korekcijas attiecībā uz katru atlikumu posteni, kas noteikts Regulas (ES) 2021/379 (ECB/2021/2) I pielikuma 3. daļas 2. tabulā, izņemot posteņus, attiecībā uz kuriem NCB piešķīrušas atbrīvojumus no pārskatu sniegšanas prasībām saskaņā ar Regulas (ES) 2021/379 (ECB/2021/2) 9. panta 5. punkta b) apakšpunktu.

4. NCB nav jāsniedz statistiskā informācija saskaņā ar šo pantu šādos gadījumos: a) nav ne-MFI kredītiestāžu, kas ir rezidentes; b) attiecīgā NCB ir piešķīrusi atbrīvojumus no pārskatu sniegšanas prasībām saskaņā ar Regulas (ES) 2021/379 (ECB/2021/2) 9. panta 2. punktu visām ne-MFI kredītiestādēm, kas ir rezidentes, saskaņā ar minētās regulas 9. panta 5. punkta a) apakšpunktu.

5. Statistiskā informācija, kas jāsniedz saskaņā ar šo pantu, ir apkopotā veidā, un to pārbauda saskaņā ar 30. pantu. Statistisko informāciju par pārklasificēšanas un pārvērtēšanas korekcijām sniedz saskaņā ar šīs pamatnostādnes I pielikumu.

28. pants

Savlaicīgums

1. NCB saskaņā ar Regulas (ES) 2021/379 (ECB/2021/2) 7. panta 2. punktu un šīs pamatnostādnes 32. pantā minēto pārskatu sniegšanas kalendāru sniedz ECB šajā iedaļā minēto mēneša statistisko informāciju līdz darba dienas beigām 15 darbadienā pēc tā mēneša beigām, uz ko attiecas šī informācija.

2. NCB saskaņā ar Regulas (ES) 2021/379 (ECB/2021/2) 7. panta 3. punktu un šīs pamatnostādnes 32. pantā minēto pārskatu sniegšanas kalendāru sniedz ECB šajā iedaļā minēto ceturkšņa statistisko informāciju līdz darba dienas beigām 28 darbadienā pēc tā ceturkšņa beigām, uz ko attiecas šī informācija.

29. pants

Labojumi

1. NCB jebkurā laikā var veikt labojumus statistiskajā informācijā, kas sniegta saskaņā ar šo iedaļu.

2. NCB pēc pieprasījuma iesniedz paskaidrojumus ECB par labojumiem, kas sniegti saskaņā ar 1. punktu.

Paskaidrojumos, ko iesniedz saskaņā ar pirmo daļu, norāda, vai labojumi, kas ietekmē sniegtā pārskata sēriju, ir galīgi vai var tikt laboti atkal.







9. IEDAĻA

PĀRBAUDE, RETROSPEKTĪVO DATU PĀRSKATU SNIEGŠANA UN NOSŪTĪŠANA

30. pants

Pārbaude un paskaidrojumi

1. Neskarot Regulu (EK) Nr. 2533/98, Regulu (ES) 2021/379 (ECB/2021/2), Regulu (ES) Nr. 1072/2013 (ECB/2013/34) un Regulu (ES) Nr. 1074/2013 (ECB/2013/39), NCB uzrauga un nodrošina saskaņā ar šo pamatnostādni ECB iesniegtās statistiskās informācijas kvalitāti un ticamību.

2. Pirms statistiskās informācijas sniegšanas ECB saskaņā ar šo pamatnostādni NCB pārbauda, vai informācija atbilst ECB sniegtajiem un uzturētajiem lineārajiem ierobežojumiem, tostarp attiecīgā gadījumā lineārajiem ierobežojumiem, kas saistīti ar saskaņotību dažādos intervālos.

NCB pēc pieprasījuma sniedz paskaidrojumus ECB par jebkuru neatbilstību, kas konstatēta šajā pārbaudē.

3. Attiecībā uz lineārajiem ierobežojumiem, kas saistīti ar 2. punktā minēto datu saskaņotību dažādos intervālos, NCB pārbauda: a) vai ceturkšņa statistiskā informācija saskan ar attiecīgo mēneša statistisko informāciju, kas sniegta saskaņā ar 3. un 4. pantu; b) vai ceturkšņa statistiskā informācija saskan ar attiecīgo mēneša statistisko informāciju, kas sniegta saskaņā ar 27. pantu; c) vai statistiskā informācija par NTF bilances posteņiem, kas sniegta saskaņā ar 5. pantu, saskan ar atbilstošo ceturkšņa beigu informāciju par pārējo MFI bilances posteņiem, kas sniegta saskaņā ar 4. pantu. Ja a) apakšpunktā minētā statistiskā informācija nav saskaņota dažādos intervālos, NCB, ciktāl iespējams, ar aplēšu palīdzību sagatavo un iesniedz labojumus statistiskajā informācijā, kas ir saskaņota dažādos intervālos.

4. NCB, izmantojot 3. panta 4. punktā minētās īpašās salīdzinošās tabulas, uzrauga atbilstību starp mēneša beigu atlikumiem, par kuriem sniegti pārskati saskaņā ar 3. panta 1. punkta a) apakšpunktu, un šādiem atlikumiem, par kuriem sniegti pārskati saskaņā ar Pamatnostādni (ES) 2016/2249 (ECB/2016/34): (a) Eurosistēmas dienas finanšu pārskats, kas sagatavots par mēneša pēdējo darbadienu; (b) attiecīgā mēneša pēdējais neapkopotais nedēļas finanšu pārskats. NCB pēc pieprasījuma sniedz ECB pirmajā daļā minētās atbilstības uzraudzības rezultātus un skaidrojumus par atlikumu neatbilstībām.

5. Ja NCB sniedz datus par nerezidentu kredītiestāžu filiāļu un meitasuzņēmumu skaitu, kā noteikts VII pielikumā saskaņā ar 25. pantu, tās nodrošina, ka šī statistiskā informācija par laiku no 1999. gada atbilst informācijai, kas statistikas vajadzībām reģistrēta MFI sarakstā, kurš izveidots saskaņā ar Regulas (ES) 2021/379 (ECB/2021/2) 4. pantu.

6. NCB pēc ECB pieprasījuma sniedz paskaidrojumus par statistiskās informācijas, kas sniegta saskaņā ar šo pamatnostādni, attīstību, tostarp par pārtraukumiem sniegtajā statistiskajā informācijā salīdzinājumā ar iepriekšējo pārskata periodu.

7. Ja NCB aplēš statistisko informāciju, kas jāsniedz saskaņā ar šo pamatnostādni, tās pēc pieprasījuma sniedz paskaidrojumus ECB.

31. pants

Retrospektīvo datu pārskatu sniegšanas prasības euro ieviešanas gadījumā

1. Ja ārpus euro zonas dalībvalsts, ievieš euro pēc šīs pamatnostādnes stāšanās spēkā, šīs dalībvalsts NCB sniedz ECB šādus statistikas pārskatus: a) statistiskā informācija par MFI bilances posteņu statistiku, tostarp NTF bilances statistiku, par visiem pārskata periodiem kopš attiecīgās dalībvalsts pievienošanās Savienībai un katrā ziņā par vismaz trīs gadiem pirms euro ieviešanas dalībvalstī; b) statistiskā informācija par MFI bilances posteņu statistiku par trim gadiem pirms dalībvalsts pievienošanās Savienībai, ja vien ar ECB nav panākta cita vienošanās.

2. To dalībvalstu NCB, kuras ievieš euro, apkopo 1. punktā minēto statistisko informāciju tā, it kā dalībvalsts būtu bijusi euro zonas dalībvalsts visos pārskata periodos. Šajā nolūkā NCB var izmantot statistisko informāciju, kas paziņota ECB pirms euro ieviešanas dalībvalstī saskaņā ar pārskatu sniegšanas shēmām, ko ECB pielāgojusi ārpus euro zonas dalībvalstīm. NCB statistisko informāciju sniedz saskaņā ar prasībām, kas bija piemērojamas euro zonas dalībvalstīm attiecīgajos pārskata periodos, ja vien ECB un attiecīgā NCB nav vienojušās neiekļaut daļu statistiskās informācijas.

3. Euro zonas dalībvalstu NCB sniedz ECB statistikas pārskatus par pozīcijām tādu ārpus euro zonas dalībvalstu rezidentiem, kuras ievieš euro pēc šīs pamatnostādnes stāšanās spēkā, attiecībā uz MFI bilances posteņu statistiku par trīs gadiem pirms ieviešanas, ja vien ar ECB nav panākta cita vienošanās. NCB sniedz datus tikai par to posteņu mēneša atlikumiem, par kuriem ir sniegti pārskati saskaņā ar Regulu (ES) 2021/379 (ECB/2021/2) un kuras pārsniedz 50 milj. euro. NCB var brīvprātīgi sniegt datus arī par šādu posteņu mēneša atlikumiem, kas nepārsniedz 50 milj. euro.

32. pants

Pārskatu sniegšanas kalendārs

ECB katru gadu līdz septembra beigām paziņo NCB konkrētus nosūtīšanas datumus pārskatu sniegšanas kalendāra veidā. NCB statistisko informāciju saskaņā ar šo pamatnostādni sniedz, ievērojot minēto pārskatu sniegšanas kalendāru.

33. pants

Nosūtīšana

1. Statistisko informāciju, kas jāsniedz saskaņā ar šo pamatnostādni, NCB nosūta elektroniski, izmantojot ECB norādītos līdzekļus. Šai elektroniskajai statistiskās informācijas apmaiņai izstrādātais statistikas ziņojuma formāts ir formāts, par ko vienojusies ECBS.

2. Ja nepiemēro 1. punktu, NCB ar ECB iepriekšēju piekrišanu var izmantot citus statistiskās informācijas nosūtīšanas līdzekļus.







10. IEDAĻA

VIENKĀRŠOTA GROZĪŠANAS PROCEDŪRA UN PUBLICĒŠANA

34. pants

Vienkāršotā grozījumu procedūra

ECB Valde, ņemot vērā Statistikas komitejas viedokli, veic jebkādus vajadzīgos tehniskos grozījumus šīs pamatnostādnes pielikumos ar noteikumu, ka šie grozījumi nemaina konceptuālo pamatsistēmu un neietekmē pārskatu sniegšanas pienākumu apjomu pārskatu sniedzējiem dalībvalstīs. ECB Valde bez liekas kavēšanās informē ECB Padomi par jebkādiem šādiem grozījumiem.

35. pants

Publicēšana

NCB nepublicē valstu datus, kas sniegti, lai sagatavotu apkopotos euro zonas mēneša monetāros rādītājus un atbilstošos bilances posteņus tikmēr, kamēr ECB nav publicējusi šos apkopotos rādītājus Ja NCB publicē šādu informāciju, tai jābūt tai pašai, kas sniegta saistībā ar pēdējiem publicētajiem apkopotajiem euro zonas rādītājiem. Ja NCB reproducē ECB publicētos apkopotos euro zonas rādītājus, tās reproducē tos patiesi.







11. IEDAĻA

PIRMĀ PĀRSKATU SNIEGŠANA UN PĀREJAS NOTEIKUMI

36. pants

Pirmā pārskatu sniegšana

1. Pirmais pārskats ar mēneša statistisko informāciju, kas jāsniedz saskaņā ar šo pamatnostādni, ietver statistisko informāciju par 2022. gada janvāri.

2. Pirmais pārskats ar ceturkšņa statistisko informāciju, kas jāsniedz saskaņā ar šo pamatnostādni, ietver statistisko informāciju par 2022. gada pirmo ceturksni. Ceturkšņa statistisko informāciju, kas jāsniedz par 2021. gada ceturto ceturksni, sniedz saskaņā ar Pamatnostādnes ECB/2014/15 par monetāro un finanšu statistiku II pielikuma 1., 4., 7., 19. un 20. daļu.

3. Pirmais pārskats ar gada statistisko informāciju, kas jāsniedz saskaņā ar šo pamatnostādni, ietver statistisko informāciju par 2021. gadu.

37. pants

Pārejas noteikumi

1. Ja attiecībā uz laikposmu no 2021. gada 15. aprīļa līdz 2022. gada 1. februārim NCB sniedz informāciju par iBSI saskaņā ar Pamatnostādnes ECB/2014/15 par monetāro un finanšu statistiku 17.a pantu, tās norāda kredītiestādes, par kurām jāsniedz šāda informācija saskaņā ar šīs pamatnostādnes 15. pantu. NCB sniedz ECB minēto informāciju par laikposmu no 2021. gada 15. aprīļa līdz 2022. gada 1. februārim, ievērojot šīs pamatnostādnes 17. pantā noteiktās savlaicīguma prasības.

2. Ja attiecībā uz laikposmu no 2021. gada 15. aprīļa līdz 2022. gada 1. februārim NCB sniedz informāciju par iMIR saskaņā ar Pamatnostādnes ECB/2014/15 par monetāro un finanšu statistiku 17.a pantu, tās sniedz šo informāciju par galvenajām iestādēm, kas norādītas šīs pamatnostādnes 15. panta 4. punktā. NCB sniedz ECB minēto informāciju par laikposmu no 2021. gada 15. aprīļa līdz 2022. gada 1. februārim, ievērojot šīs pamatnostādnes 17. pantā noteiktās savlaicīguma prasības.

3. Par laikposmu no 2021. gada 26. jūnija līdz 2022. gada 1. februārim NCB atbilstoši šīs pamatnostādnes 8. iedaļai sniedz statistisko informāciju, kas savākta no ne-MFI kredītiestādēm saskaņā ar Regulas (ES) 2021/379 (ECB/2021/2) 17. panta 2. punktu. NCB minēto informāciju sniedz ECB vēlākais līdz 2022. gada 29. aprīlim.







12. IEDAĻA

NOBEIGUMA NOTEIKUMI

38. pants

Stāšanās spēkā

1. Šī pamatnostādne stājas spēkā dienā, kurā to paziņo dalībvalstu, kuru valūta ir euro, nacionālajām centrālajām bankām.

2. Dalībvalstu, kuru valūta ir euro, nacionālās centrālās bankas un ECB atbilst šīs pamatnostādnes prasībām ar 2022. gada 1. februāri.

39. pants

Adresāti

Šī pamatnostādne ir adresēta visām Eurosistēmas centrālajām bankām.









I PIELIKUMS

KOREKCIJU SNIEGŠANA UN DARĪJUMU ATVASINĀŠANA

1. DAĻA

Darījumu atvasināšanas procedūras vispārējais apraksts

Finanšu darījumus definē kā finanšu aktīvu neto iegādi vai neto saistību uzņemšanos par katru finanšu instrumentu veidu, proti, kā visu attiecīgajā pārskata periodā notikušo finanšu darījumu summu. Sistēma, lai atvasinātu darījumus attiecībā uz monetāro finanšu iestāžu (MFI) bilanču posteņiem (BSI), balstās uz Eiropas nacionālo un reģionālo kontu sistēmu (turpmāk – “EKS 2010”), kas izveidota ar Eiropas Parlamenta un Padomes Regulu (ES) Nr. 549/2013 ( 9 ). Gan attiecībā uz datu saturu, gan statistikas jēdzienu nosaukumiem vajadzības gadījumā tiek pieļautas atkāpes no šī starptautiskā standarta. Šo pielikumu interpretē saskaņā ar EKS 2010, ja vien tās noteikumi tieši vai netieši nav pretrunā Regulai (ES) 2020/379 (ECB/2020/2) ( 10 ) vai šai pamatnostādnei.

Attiecībā uz bilances posteņu statistiku ECB aprēķina darījumus, par katru aktīvu un pasīvu posteni aprēķinot starpību starp atlikumiem perioda beigu pārskatu sniegšanas dienās un tad atņemot pārmaiņas, kas neizriet no darījumiem (“korekcijas”). Tās iedala galvenajās kategorijās – “pārklasificēšanas korekcijas”, “pārvērtēšanas korekcijas” un “valūtas kursa korekcijas”. Nacionālās centrālās bankas (NCB) sniedz “pārklasificēšanas korekciju” un “pārvērtēšanas korekciju” datus ECB, lai šos ar darījumiem nesaistītos elementus varētu atskaitīt, aprēķinot darījumus. “Valūtas kursa korekcijas” parasti iegūst ECB. Darījumus aprēķina pēc neto principa, proti, netiek prasīts noteikt bruto finanšu darījumus vai apgrozījumu. Finanšu darījumus pārsvarā vajadzētu novērtēt pēc darījuma vērtības, proti, vērtības, par kādu aktīvi iegūti/atsavināti un/vai saistības radītas, dzēstas vai mainītas, un šī vērtība var nesakrist ar tirgū norādīto cenu vai ar aktīvu patieso vērtību darījuma brīdī. Darījuma vērtībā neietver pakalpojumu maksu, nodevas, komisijas vai tamlīdzīgus maksājumus par pakalpojumiem, kas sniegti, veicot darījumu.

Šajā pielikumā ir pārskatīta metodoloģija, ar kuru atvasina darījumus bilances posteņu statistikas kontekstā. 2. daļā uzmanība ir vērsta uz principiem, saskaņā ar kuriem NCB sniedz ECB korekciju datus ( 11 ). Pēc tam 3. daļā aplūkoti īpaši pielāgojumi bilanču posteņu statistikas apkopošanas sistēmā.

Papildu informācija un skaitliskie piemēri ir sniegti “MFI Bilances statistikas rokasgrāmatā”, kas publicēta ECB interneta vietnē.

2. DAĻA

NCB korekciju datu sniegšana ECB

1. Korekciju pamatprincipi

Uz pārklasificēšanas un pārvērtēšanas korekcijām attiecas tie paši dubultā ieraksta grāmatvedības sistēmas principi, kas attiecas uz atlikumiem, un tāpēc tie ir līdzsvaroti. Ja balanspostenis ir vajadzīgs statistikas bilancē un grāmatvedības bilancē piemēroto atšķirīgo novērtējumu dēļ, proti, “statistikas/grāmatvedības nesakritības” dēļ, tas attiecīgi jāieraksta kā “pārējie pasīvi” (kā pozitīva vai negatīva vērtība).

Procenti par noguldījumiem, kredītiem un emitētiem vai turētiem parādu vērtspapīriem būtu jāieraksta pēc uzkrāšanas principa, bet tos nekad neieraksta kā darījumu ar attiecīgo instrumentu. Attiecībā uz kredītiem un noguldījumiem tas ir nostiprināts ar Regulas (ES) 2020/379 (ECB/2020/2) II pielikuma 2. daļā noteikto prasību, atbilstoši kurai par šiem instrumentiem uzkrātie procenti ir ierakstāmi kā “pārējie aktīvi” un “pārējie pasīvi”. Tomēr minētajā Regulā nav ietverti noteikumi attiecībā uz to, kā rīkoties ar uzkrātiem procentiem par emitētiem vai turētiem parāda vērtspapīriem. Faktiski, uzkrātie procenti bieži vien ir iekļauti tirgus cenās, un tos ir grūti nodalīt no grāmatvedības cenas, kas ir sniegta statistikas bilancē. Saskaņotu un starp valstīm salīdzināmu datu veicināšanas nolūkā būtu jāpiemēro šādi noteikumi:

a) ja statistikas bilancē sniegtie uzkrāto procentu dati atspoguļo grāmatvedības vērtību, tiem vajadzētu piemērot pārvērtēšanas korekciju;

b) ja uzkrāto procentu datus statistikas bilancē neiekļauj ar tiem saistīto vērtspapīru atlikumos, tos klasificē pie “pārējie aktīvi” vai “pārējie pasīvi”, un tos neuzskata par pārvērtēšanas korekciju.

Šī ierosinātā pieeja ir atspoguļota arī šajā pamatnostādnē noteiktajās pārskatu sniegšanas prasībās (sk. II pielikuma 1. daļu).

Ja uzrāda mēneša korekciju, tā var ietekmēt to posteņu dalījumu, par kuriem sniedz ceturkšņa datus. Būtu jānodrošina abu datu kopumu atbilstība, proti, attiecīgos gadījumos mēneša korekciju summai ir jāatbilst ceturkšņa korekcijai. Ja ceturkšņa korekcijām ir noteikta robežvērtība vai ja ceturkšņa korekcijas nevar noteikt pilnībā vai tikpat detalizēti kā mēneša korekciju, korekciju aprēķina tā, lai novērstu tās neatbilstību mēneša datu korekcijai.

2. Pārklasificēšanas korekcijas

“Pārklasificēšana korekcijas” ietver jebkuras pārmaiņas atsauces sektora bilancē, kuras izriet no izmaiņām pārskatu sniedzēju sastāvā un struktūrā, finanšu instrumentu un darījuma partneru klasifikācijā, statistikas definīcijās un pārskatu sniegšanas kļūdu (daļēja) labojuma, visām minētajām pārmaiņām izraisot pārrāvumus sērijās un līdz ar to ietekmējot divu secīgu ceturkšņa beigu atlikumu salīdzināmību. Euro zonas paplašināšanas var uzskatīt par īpašu pārklasificēšanas gadījumu.

NCB sniedz datus par pārklasificēšanas korekcijām, kā noteikts šajā pamatnostādnē, izmantojot pārskatu sniedzēju nepastarpināti sniegtus datus, uzraudzības informāciju, ticamības pārbaudes, ārkārtas aptaujas (piemēram, saistībā ar atkāpēm no normas), nacionālās statistiskās prasības, informāciju par pārskatu sniedzēju loka papildinājumiem vai zaudējumiem un citus tām pieejamos avotus. NCB identificē atlikumu izmaiņas, kas radušās pārklasificēšanas dēļ, un uzrāda neto summu. Atlikumu neto pieaugumu pārklasificēšanas dēļ ieraksta ar “+” zīmi, bet atlikumu neto samazinājumu – ar “–” zīmi.

NCB var veikt pārklasificēšanas korekciju aplēses, jo īpaši gadījumos, kad informācija nav viegli pieejama vai nav kvalitatīva. Netiek sagaidīts, ka ECB veiks vēlākas korekcijas, ja vien NCB nekonstatē tādas krasas izmaiņas galīgajos datos, kuras radušās pārklasificēšanas dēļ un kuras NCB pienācīgā laikā nespēj izlabot. Šādā gadījumā ECB var veikt vēlākas korekcijas, vienojoties par to ar attiecīgo NCB.

Principā NCB sniedz “pārklasificēšanas korekciju” datus katram postenim, kas norādīts šajā pamatnostādnē. Gadījumos, kad aplēstās pārklasificēšanas summas NCB bilancē nepārsniedz 5 milj. euro vai citu pārskatu sniedzēju kopsavilkuma bilancē nepārsniedz 50 milj. euro, NCB pārklasificēšanas korekciju summas var norādīt kā nulli vai kā trūkstošu vērtību. Šīs robežvērtības ir paredzētas tam, lai palīdzētu NCB izlemt, vai veikt korekcijas. Tomēr tad, ja, neņemot vērā robežvērtību, tiek savākta salīdzinoši detalizēta informācija, NCB nebūtu lietderīgi mēģināt piemērot šo robežvērtību. Šī elastīgā pieeja neskar prasību par konsekvenci sniegtajos pārskata perioda datos un mēneša un ceturkšņa datu saskanību, kā norādīts tālāk.

Pārskatīšanas politikas noteiktajās robežās NCB labo pārskatu sniegšanas kļūdas atlikumos, tiklīdz šādas kļūdas tiek konstatētas. Ideālā gadījumā ar labojumiem pilnībā novērš kļūdu datos, jo sevišķi, ja kļūda skar vienu periodu vai ierobežotu laikposmu. Tādējādi nerodas laiksērijas pārrāvums. Tomēr, ja kļūda ietekmē retrospektīvos datus, un netiek veikts retrospektīvo datu labojums, vai tas tiek veikts tikai ierobežotam laikposmam, notiek pārrāvums starp pirmo laikposmu ar izlaboto rādījumu un pēdējo laikposmu ar nepareizo rādījumu. Šādā gadījumā NCB identificē pārrāvuma apjomu un veic korekciju sadaļā “pārklasificēšanas korekcijas”. Līdzīgu praksi piemēro attiecībā uz gadījumiem, kad ievieš tādas izmaiņas statistikas definīcijās, kas ietekmē sniegtos datus, kā arī attiecībā uz pārrāvumu koriģēšanu, kas izriet no tā, ka tiek ieviestas vai izmainītas ekstrapolācijas metodes, vai tiek pārtraukts tās izmantot.

Robežšķirtne, lai aktīvu pārvešanu uzskatītu par darījumiem, tiek noteikta pēc tā, vai pastāv divas nodalītas institucionālas vienības, kuras rīkojas uz savstarpējas vienošanās pamata. Tomēr, ja pārvešana notiek institucionālas vienības izveidošanas vai izzušanas dēļ, pārvešana būtu jāuzskata par “pārklasificēšanas korekciju”. Jo īpaši, ja apvienošanās vai pārņemšanas gadījumā viena vai vairākas institucionālas vienības izzūd, visiem apvienojošos iestāžu starp-posteņiem tiek veikts ieskaits brīdī, kad vienības beidz pastāvēt sistēmā, un attiecīgi ir jāsniedz dati par pārklasificēšanas korekcijām. Korporatīvas sadalīšanās gadījumā rīkojas tāpat.

3. Pārvērtēšanas korekcijas

Saskaņā ar šo pamatnostādni sniegtās “pārvērtēšanas korekcijas” NCB parasti apkopo, pamatojoties uz datiem, ko tieši snieguši pārskatu sniedzēji. Tomēr NCB var arī izpildīt šīs pārskatu sniegšanas prasības netieši (piemēram, tieši vācot datus par darījumiem) vai izmantojot datus par katru vērtspapīru atsevišķi vai citus datus, ko sniedz pārskatu sniedzēji, un jebkurā gadījuma tām ir tiesības vajadzības gadījumā vākt papildu datus no pārskatu sniedzējiem.

4. Valūtas kursu korekcijas

Svārstības valūtu kursos pret euro, kas notiek starp beigu periodu pārskatu sniegšanas datumiem, izraisa pārmaiņas ārvalstu valūtas aktīvu un pasīvu vērtībā, kad tā izteikta euro. NCB vajadzētu sniegt pārskatus par aktīviem un pasīviem ārvalstu valūtās, kas pārrēķināti euro, izmantojot ECB atsauces maiņas kursu, kas ir spēkā dienā, uz kuru attiecas dati. Tā kā jebkuras atlikumu pārmaiņas, ko izraisa svārstības valūtu kursos, ir turēšanas peļņa/zaudējumi un nav finanšu darījumi, ir jāidentificē vērtēšanas ietekme, lai šo ietekmi izslēgtu no darījumiem. Pārvērtēšanas korekcijas valūtas maiņas kursa pārmaiņu dēļ var ietvert arī pārvērtēšanas pārmaiņas, kas izriet no darījumiem ar aktīviem/pasīviem, proti, realizēto peļņu/zaudējumus, ņemot vērā atšķirīgo valstu praksi.

ECB parasti iegūst nepieciešamās valūtas kursa korekcijas, pamatojoties uz NCB sniegto statistisko informāciju. Ja NCB spēj apkopot precīzākas valūtas maiņas kursa korekcijas, tās tā vietā var vienoties ar ECB nosūtīt valūtas kursa korekcijas, ko ECB izmantos, lai atvasinātu darījumus.

3. DAĻA

Īpaši noteikumi un pielāgojumi

1. Naudas tirgus fondi

NCB ietver korekcijas datus par naudas tirgus fondiem (NTF), kad tās pilda savus pārskatu sniegšanas pienākumus attiecībā uz “pārklasificēšanas korekcijām” un “pārvērtēšanas korekcijām”. Minētās korekcijas tiek arī sniegtas atsevišķi attiecībā uz NTF saskaņā ar īpaši izstrādāto ceturkšņa pārskatu sniegšanas shēmu.

NCB sniedz pārklasificēšanas korekcijas, ja notiek izmaiņas NTF faktisko pārskatu sniedzēju grupā, kā noteikts Regulas (ES) 2020/379 (ECB/2020/2) 2. pantā, ko izraisījuši grozījumi attiecībā uz to iestāžu loku, kurām piešķir NTF darbības atļauju saskaņā ar Eiropas Parlamenta un Padomes Regulu (ES) 2017/1131 ( 12 ). NTF pārskatu sniedzēju grupas izmaiņas, ko izraisījušas pārmaiņas fonda ieguldījumu politikā, ieraksta kā finanšu darījumu, nevis kā pārklasificēšanu. Tas izriet no fakta, ka ieguldītājiem pirms izmaiņām ir jāvienojas par jebkādām izmaiņām ieguldījumu politikā, un tāpēc tās uzskata par aktīvu lēmumu par ieguldījumiem.

Regulas (ES) 2020/379 (ECB/2020/2) 9. panta 6. punkts paredz, ka NCB dažiem vai visiem NTF var piešķirt atbrīvojumu no prasības sniegt pārvērtēšanas korekciju datus. Šādos gadījumos NCB saskaņā ar šīs pamatnostādnes 5. panta 2. punktu tomēr jāsniedz informācija saskaņā ar iespējami precīzākām aplēsēm, ja attiecīgās summas ir būtiskas.

Aprēķinot NTF aktīvu pārvērtēšanas korekciju, ievēro parasto procedūru, kuru piemēro visām MFI. Pasīvu pusē NTF akciju/daļu vērtības pozitīvas pārmaiņas parasti ir tikušas uzskatītas par darījumiem, līdzās noguldījumu procentu maksājumiem (pretēji uzkrājumiem); tas nozīmē, ka pārvērtēšanas aktīvu pusē atbilstošā pretvērtība būs nevis “naudas tirgus fonda akcijas/daļas”, bet “pārējie pasīvi”. Tomēr attiecībā uz gadījumiem, kad NTF akciju/daļu cena samazinās dēļ fonda aktīvu zaudējumiem, to nevar pielīdzināt procentu maksājumiem. Ņemot vērā šo kontekstu, Regulas (ES) 2020/379 (ECB/2020/2) I pielikuma 4. daļas 1.A tabulā ir ietvertas prasības par NTF akciju/daļu pārvērtēšanas korekcijām; NCB būtu jāizmanto šis postenis, lai attiecīgos gadījumos līdzsvarotu cenu pārvērtēšanas aktīvu pusē. Šis iedalījums būtu jāveic tā, lai aptvertu tikai faktisko cenas pārskatīšanas, ko atspoguļo kā pārmaiņas NTF akciju/daļu vērtībā.

2. Atsevišķu MFI bilances posteņu (iBSI) statistika

Saskaņā ar šīs pamatnostādnes 16. panta 2. punktu NCB, ciktāl iespējams, sniedz papildsēriju datus, kas ietver pārvērtēšanas un pārklasificēšanas korekcijas (sk. šā pielikuma 2. daļu) un kredītu pārvedumus.

Lai samazinātu pārskatu sniegšanas pienākumu apjomu, NCB, iegūstot papildsērijas, var piemērot robežvērtības. Jo īpaši, ja papildsēriju absolūtā summa, par kuru jāsniedz dati, nepārsniedz 50 milj. euro un 1 % no attiecīgās atlikuma summas, proti, ja robežvērtība = max(50 milj. euro, 1% no atlikuma), NCB var norādīt summu kā nulli vai kā trūkstošu vērtību. Šī robežvērtība, kas attiecas arī uz kredītiestāžu grupām, ir indikatīva un tās mērķis ir palīdzēt NCB izlemt, vai veikt korekcijas. Ja informācija nav viegli pieejama vai nav kvalitatīva, NCB var nolemt veikt aplēses vai sniegt trūkstošu vērtību.

Saskaņā ar šo pamatnostādni NCB arī ir jāsniedz papildsēriju dati tikai attiecībā uz kredītiestādēm, kas nav galvenās iestādes, ciktāl no šīm kredītiestādēm tiek vākta statistikas informācija saskaņā ar Regulu (ES) 2020/379 (ECB/2020/2). Ja no kredītiestādēm, kas nav galvenās iestādes, nav iegūta nekāda papildsēriju sniegšanai vajadzīgā statistiskā informācija, NCB var sniegt trūkstošu vērtību.

3. PŽI un centrālā valdība

NCB attiecīgos gadījumos saskaņā ar šīs pamatnostādnes 6. iedaļu sniedz statistisko informāciju par PŽI un centrālo valdību, tajā ietverot to monetārās saistības pret euro zonas rezidentu ne-MFI un to turējumus skaidrā naudā un euro zonas MFI emitētos vērtspapīros. Darījumu apkopošanas nolūkā korekcijas principā veic arī saskaņā ar prasībām, kas noteiktas MFI bilances statistikai, lai gan varbūtība, ka valūtas maiņas kursa vai tirgus cenu pārmaiņām izraisīs ietekmi, ir ļoti neliela. Šos datus sniedz, kā norādīts IV pielikumā.









I PIELIKUMS

1. DAĻA







1. tabula Statistiskā informācija, kas jāsniedz par centrālo banku bilances papildu posteņiem (1) BILANCES POSTEŅI Kopā Euro zona Pārējā pasaule Iekšzeme Euro zona, izņemot iekšzemi Ne-MFI PASĪVI 8. Skaidrā nauda apgrozībā t. sk. Banknotes Euro banknotes M (†) Nacionālo valūtu banknotes (2) M (†) t. sk. Monētas Euro monētas M (†) Nacionālo valūtu monētas (2) M (†) 9. Noguldījumi 9.1.e Noguldījumi uz nakti (euro) M 9.1.x. Noguldījumi uz nakti (ārvalstu valūtās) M 10. NTF akcijas/daļas 11. Emitētie parāda vērtspapīri līdz 1 gadam (3) M M M 12. Kapitāls un rezerves 13. Pārējie pasīvi t. sk. tranzīta posteņi M t. sk. pagaidu posteņi M t. sk. Eurosistēmas iekšējās saistības saistībā ar euro banknotēm apgrozībā M t. sk. uzkrājumi saistībām pret trešām personām M t. sk. mājsaimniecību neto kapitāls pensiju fondu rezervēs (4) Q (#) t. sk. statistikas/grāmatvedības vērtību nesakritības korekcija (5) M (#) SDR pretvērtība M (#) AKTĪVI 1. Skaidrā nauda 2. Kredīti t. sk. starptautiskie ar rezervēm saistītie noguldījumi ECB turējumā (6) M 3. Parāda vērtspapīri turējumā t. sk. uzkrātie procenti par parāda vērtspapīriem turējumā (7) Q 4. Pašu kapitāls 5. Ieguldījumu fondu akcijas/daļas 6. Nefinanšu aktīvi 7. Pārējie aktīvi t. sk. tranzīta posteņi M t. sk. pagaidu posteņi M t. sk. Eurosistēmas iekšējās prasības saistībā ar euro banknotēm apgrozībā M t. sk. apdrošināšanas prēmiju priekšsamaksa un nesamaksāto apdrošināšanas atlīdzību prasību rezerves (8) Q (#) t. sk. prasības saistībā ar centrālās valdības emitētajām monētām M t. sk. uzkrātie procenti par parāda vērtspapīriem turējumā (7) Q Zelts un zeltā izteiktie debitoru parādi (tikai monetārais zelts) M (#) SVF debitoru parādi - aizņēmuma tiesības, SDR, citas prasības M (#) ( 1 ) Atlikumu dati jāsniedz par visiem posteņiem. Pārklasificēšanas un pārvērtēšanas korekcijas sniedz ailēs, kuras apzīmētas ar “#”. Pārklasificēšanas korekcijas sniedz tikai ailēs, kuras apzīmētas ar “†”. ( 2 ) Banknotes un monētas, kuras denominētas iepriekšējās nacionālajās valūtās un nav atmaksātas pēc euro ieviešanas. Datus vajadzētu sniegt par vismaz 12 mēnešu periodu pēc paplašināšanās. ( 3 ) Dati jāsniedz vienīgi tad, ja attiecīgā parādība pastāv. ( 4 ) Uzkrājumi saistībām pret trešām personām, proti, MFI saistības pret mājsaimniecībām tehnisko uzkrājumu veidā, kas izveidoti, lai nodrošinātu darbinieku pensijas. Tas parasti attiecas uz darbinieku pensiju fondiem, kas nav nodoti neatkarīgu ārēju iestāžu rīcībā. ( 5 ) Šis postenis atspoguļo korekciju (neto), ar ko statistikas bilancē līdzsvaro statistikas vērtības un grāmatvedības vērtības nesakritības sniegtajos aktīvu un pasīvu datos. ( 6 ) Šis postenis ietver NCB prasības euro, kas atbilst ārvalstu valūtas rezerves pārvedumiem no NCB uz ECB. ( 7 ) Uzkrājumu dati jāuzrāda posteņos “parāda vērtspapīri turējumā” vai “pārējie aktīvi” saskaņā ar valsts praksi. ( 8 ) Daļa no MFI maksātajām bruto prēmijām, kas iedalīta turpmākiem grāmatvedības periodiem, un MFI prasības, kas nav vēl samaksātas.







2. tabula Statistiskā informācija, kas jāsniedz par pārējo MFI bilances papildu posteņiem (1) BILANCES POSTEŅI Kopā Euro zona Pārējā pasaule Iekšzeme Euro zona, izņemot iekšzemi Ne-MFI PASĪVI 8. Skaidrā nauda apgrozībā 9. Noguldījumi t. sk. no bilances neizslēgtiem kredītiem pretējas saistības (2) M M M 9.1.e Noguldījumi uz nakti (euro) M 9.1.x. Noguldījumi uz nakti (ārvalstu valūtās) M 10. NTF akcijas/daļas 11. Emitētie parāda vērtspapīri (3) līdz 1 gadam M (#) M (#) M (#) 1–2 gadi M (#) M (#) M (#) Euro līdz 1 gadam M (#) M (#) M (#) 1–2 gadi M (#) M (#) M (#) Ārvalstu valūtas līdz 1 gadam M (#) M (#) M (#) 1–2 gadi M (#) M (#) M (#) t. sk. uzkrātie procenti par emitētajiem parāda vērtspapīriem (4) Q 12. Kapitāls un rezerves 13. Pārējie pasīvi t. sk. tranzīta posteņi M t. sk. pagaidu posteņi M t. sk. uzkrājumi saistībām pret trešām personām M t. sk. mājsaimniecību neto kapitāls pensiju fondu rezervēs (5) Q (#) t. sk. uzkrātie procenti par emitētajiem parāda vērtspapīriem (4) Q t. sk. statistikas/grāmatvedības vērtību nesakritības korekcija (6) M (#) AKTĪVI 1. Skaidrā nauda 2. Kredīti 3. Parāda vērtspapīri turējumā t. sk. uzkrātie procenti par parāda vērtspapīriem turējumā (4) Q 4. Pašu kapitāls 5. Ieguldījumu fondu akcijas/daļas 6. Nefinanšu aktīvi 7. Pārējie aktīvi t. sk. tranzīta posteņi M t. sk. pagaidu posteņi M t. sk. apdrošināšanas prēmiju priekšsamaksa un nesamaksāto apdrošināšanas atlīdzību prasību rezerves (7) Q (#) t. sk. uzkrātie procenti par parāda vērtspapīriem turējumā (4) Q ( 1 ) Atlikumu dati jāsniedz par visiem posteņiem. Pārklasificēšanas un pārvērtēšanas korekcijas sniedz ailēs, kuras apzīmētas ar “#”. Pārklasificēšanas korekcijas sniedz tikai ailēs, kuras apzīmētas ar “†”. ( 2 ) Ar šiem posteņiem apzīmē pretējās saistības tiem kredītiem, kuri ir vērtspapīroti, bet nav izslēgti no MFI bilances saskaņā ar piemērojamiem grāmatvedības standartiem. ( 3 ) Ja ECB un NCB par to vienojušās, NCB var nesniegt šo pārskata sēriju, ja ECB izmanto alternatīvus datu avotus. ( 4 ) Uzkrājumu dati jāuzrāda atbilstošā instrumenta kategorijā vai pārējos aktīvos/pārējos pasīvos saskaņā ar valsts praksi. ( 5 ) Uzkrājumi saistībām pret trešām personām, proti, MFI saistības pret mājsaimniecībām tehnisko uzkrājumu veidā, kas izveidoti, lai nodrošinātu darbinieku pensijas. Tas parasti attiecas uz darbinieku pensiju fondiem, kas nav nodoti neatkarīgu ārēju iestāžu rīcībā. ( 6 ) Šis postenis atspoguļo korekciju (neto), ar ko statistikas bilancē līdzsvaro statistikas vērtības un grāmatvedības vērtības nesakritības sniegtajos aktīvu un pasīvu datos. ( 7 ) Daļa no MFI maksātajām bruto prēmijām, kas iedalīta turpmākiem grāmatvedības periodiem un MFI prasības, kas nav vēl samaksātas.







3. tabula Kredīti, kas izsniegti euro zonas citiem finanšu starpniekiem + finanšu palīgsabiedrībām + piesaistītajām finanšu iestādēm un naudas aizdevējiem (S.125+S.126+S.127) Atlikumi, pārvērtēšanas korekcijas un pārklasificēšanas korekcijas (ceturkšņa dati) BILANCES POSTEŅI A. Iekšzeme B. Euro zona, izņemot iekšzemi Kopā Citi finanšu starpnieki (S.125) Finanšu palīgsabiedrības (S.126) Piesaistītās finanšu iestādes un naudas aizdevēji (S.127) Kopā Citi finanšu starpnieki (S.125) Finanšu palīgsabiedrības (S.126) Piesaistītās finanšu iestādes un naudas aizdevēji (S.127) AKTĪVI Kredīti līdz 1 gadam 1–5 gadi ilgāk par 5 gadiem

2. DAĻA

1. tabula

Iekšzemes MFI pārvesti kredīti, kuriem ir ietekme uz kredītu krājumu datiem (1) un kurus apkalpo ne-MFI

Atlikumi un finanšu darījumi, izņemot kredītu pārvedumu ietekmi (mēneša dati)

2. tabula

Kredītu pārvedumi, kurus apkalpo iekšzemes MFI, kas nav pārvedējs (1)

Neto pārvedumi, atlikumi, pārklasificēšanas korekcijas un pārvērtēšanas korekcijas (mēneša dati) (2)

3. DAĻA

1. tabula

Statistiskā informācija, kas jāsniedz par NTF bilances posteņiem

Atlikumi, pārvērtēšanas korekcijas un pārklasificēšanas korekcijas (ceturkšņa dati)







2. tabula NTF bilances posteņi – iedalījums pēc valūtas Atlikumi (ceturkšņa dati) BILANCES POSTEŅI Visas valūtas Euro Citas valūtas GBP USD JPY CHF AKTĪVI Kredīti Pārējā pasaule Parāda vērtspapīri turējumā Iekšzeme MFI emitēti ne-MFI emitēti Euro zona, izņemot iekšzemi MFI emitēti ne-MFI emitēti Pārējā pasaule Prasības, kas attiecas uz MFI saskaņā ar Regulu (EU) 2021/379 (ECB/2021/2) (ceturkšņa dati)

4. DAĻA







1. tabula Neizmantoto MFI kredītlīniju statistika Atlikumi un pārklasificēšanas korekcijas ĀRPUSBILANCES POSTEŅI A. Iekšzeme B. Euro zona, izņemot iekšzemi C. Pārējā pasaule Neizmantotās kredītlīnijas Kopā MFI (S.121+S.122+S.123) Vispārējā valdība (S.13) Ieguldījumu fondi, izņemot NTF (S.124) Citi finanšu starpnieki + finanšu palīgsabiedrības + piesaistītās finanšu iestādes un naudas aizdevēji (S.125+S.126+S.127) Apdrošināšanas sabiedrības (S.128) Pensiju fondi (S.129) Nefinanšu sabiedrības (S.11) Mājsaimniecības + mājsaimniecības apkalpojošās bezpeļņas organizācijas (S.14+S.15)

5. daļa

Kredīti nefinanšu sabiedrībām atbilstoši saimnieciskās darbības veidam

NCB sniedz datus par atsevišķām iedaļām saskaņā ar I veidni vai, ja dati par atsevišķām iedaļām nav pieejami – saskaņā ar II veidni.

NCB sniedz datus par atlikumiem attiecībā uz kredītiem, kas izsniegti iekšzemes nefinanšu sabiedrībām, un atsevišķi par kredītiem, kas izsniegti pārējo euro zonas dalībvalstu nefinanšu sabiedrībām, ja tādi dati ir pieejami. Visus datus sniedz milj. euro.







I veidne II veidne 1 A. Lauksaimniecība, mežsaimniecība un zivsaimniecība 1 A. Lauksaimniecība, mežsaimniecība un zivsaimniecība 2 B. Ieguves rūpniecība un karjeru izstrāde 2 B. Ieguves rūpniecība un karjeru izstrāde 3 C. Apstrādes rūpniecība 3 C. Apstrādes rūpniecība 4 D. Elektroenerģijas, gāzes apgāde, siltumapgāde un gaisa kondicionēšana 4 D. Elektroenerģijas, gāzes apgāde, siltumapgāde un gaisa kondicionēšana + E. Ūdensapgāde, notekūdeņu, atkritumu apsaimniekošana un sanācija 5 E. Ūdensapgāde, notekūdeņu, atkritumu apsaimniekošana un sanācija 6 F. Būvniecība 5 F. Būvniecība 7 G. Vairumtirdzniecība un mazumtirdzniecība Automobiļu un motociklu remonts 6 G. Vairumtirdzniecība un mazumtirdzniecība Automobiļu un motociklu remonts 8 I. Izmitināšana un ēdināšanas pakalpojumi 7 I. Izmitināšana un ēdināšanas pakalpojumi 9 H. Transports un uzglabāšana 8 H. Transports un uzglabāšana + J. Informācijas un komunikācijas pakalpojumi 10 J. Informācijas un komunikācijas pakalpojumi 11 L. Operācijas ar nekustamo īpašumu 9 L. Operācijas ar nekustamo īpašumu + M. Profesionālie, zinātniskie un tehniskie pakalpojumi + N. Administratīvo un apkalpojošo dienestu darbība 12 M. Profesionālie, zinātniskie un tehniskie pakalpojumi 13 N. Administratīvo un apkalpojošo dienestu darbība 14 Pārējās iedaļas, kas attiecas uz ne-finanšu sabiedrībām 10 Pārējās iedaļas, kas attiecas uz ne-finanšu sabiedrībām

Piezīme. Burti norāda uz attiecīgo NACE 2. red. klasifikāciju.









III PIELIKUMS

1. DAĻA

MFI procentu likmju (MIR) mēneša papildu statistika







1. tabula. Atjaunojamie kredīti un pārtēriņa kredīti, bezprocentu un procentu norēķinu karšu kredīts Sektors Instrumenta veids Jauno darījumu rādītājs Pārskatu sniegšanas pienākums Kredīti EUR Mājsaimniecībām Atjaunojamie kredīti un pārtēriņa kredīti, bezprocentu un procentu norēķinu karšu kredīts 86 NGPL/ŠDFPL, summa Nefinanšu sabiedrībām Atjaunojamie kredīti un pārtēriņa kredīti, bezprocentu un procentu norēķinu karšu kredīts 87 NGPL/ŠDFPL, summa

1. MFI procentu likmju statistikā “atjaunojamie kredīti un pārtēriņa kredīti”, un “bezprocentu norēķinu karšu kredīts” un “procentu norēķinu karšu kredīts” ir jēdzieni Regulas (ES) 2021/379 (ECB/2021/2) ( 13 ) II pielikuma 2. daļas nozīmē, neatkarīgi no procentu likmes darbības sākotnējā perioda. Soda naudas, ko piemēro pārtēriņa kredītiem kā citu maksu komponenti, piemēram, kā īpašas maksas, neietilpst nolīgtajā gada procentu likmē (NGPL), kā definēts Eiropas Centrālās bankas Regulas (ES) Nr. 1072/2013 (ECB/2013/34) ( 14 ) I pielikuma 1. daļā. NGPL vai šauri definēto faktisko procentu likmi (ŠDFPL) sniedz par šī pielikuma 1. tabulā iekļautajām kategorijām. NGPL/ŠDFPL sniedz kopā ar saistītajiem jauno darījumu apjomiem.

2. Atjaunojamo kredītu un pārtēriņa kredītu, bezprocentu norēķinu karšu kredītu un procentu norēķinu karšu kredītu gadījumā jaunu darījumu apjoma jēdziens ir vienāds ar atlikumiem. 86.–87. rādītāju aprēķina, pamatojoties uz 12., 23., 32. un 36. posteni Regulas (ES) Nr. 1072/2013 (ECB/2013/34) I pielikuma 2. papildinājumā, un sniegtos atlikumus attiecībā uz atjaunojamiem kredītiem un pārtēriņa kredītiem, bezprocentu norēķinu karšu kredītiem un procentu norēķinu karšu kredītiem sniedz saskaņā ar Regulas (ES) 2021/379 (ECB/2021/2) I pielikumu. Procentu likmes aprēķina kā Regulas (ES) Nr. 1072/2013 (ECB/2013/34) I pielikuma 2. papildinājuma atbilstošo posteņu vidējos svērtos lielumus, bezprocentu norēķinu karšu kredīta gadījumā izmantojot nulles procentu likmi. 86. un 87. rādītāja mērķis ir nodrošināt nepārtrauktību attiecībā uz 12. un 23. rādītāju (“pārtēriņa kredīti”), kā tie iepriekš tika definēti Eiropas Centrālās bankas Regulā (EK) Nr. 63/2002 (ECB/2001/18), kura ir atcelta ( 15 ), proti, kā pirms grozījumiem, kas izdarīti ar Regulu (EK) Nr. 290/2009 (ECB/2009/7) ( 16 ).







2. tabula. Procentu likmes par pārskatītajiem kredītiem mājsaimniecībām un nefinanšu sabiedrībām Sektors Instrumenta veids Sākotnējais termiņš, brīdinājuma termiņš, procentu likmes darbības sākotnējais periods Jauno darījumu rādītājs Pārskatu sniegšanas pienākums Pārskatītie kredīti EUR Mājsaimniecībām Patēriņam kopā 88 NGPL/ŠDFPL Mājokļa iegādei kopā 89 NGPL/ŠDFPL Citiem mērķiem kopā 90 NGPL/ŠDFPL Nefinanšu sabiedrībām kopā 91 NGPL/ŠDFPL

3. MFI procentu likmju statistikā pārskatītie kredīti mājsaimniecībām un nefinanšu sabiedrībām ietver visus tos jauno darījumu kredītus – kas nav atjaunojamie kredīti un pārtēriņa kredīti, un norēķinu karšu parāds – kas ir piešķirti, bet pārskatīšanas brīdī vēl nav atmaksāti. Attiecībā uz kredītiem, kas pārvesti no citas iestādes, pārskatīšana attiecas uz jaunu darījumu kredītiem, kurus ir piešķīrusi tā iestāde, kas kredītu pārdod vai nodod. Attiecībā uz 3. tabulā iekļautajām kategorijām datus sniedz vienīgi NGPL vai ŠDFPL, ciktāl iespējams, papildus tiem apjomiem, kuri tiek prasīti saskaņā ar Regulu (ES) Nr. 1072/2013 (ECB/2013/34).

2. DAĻA

Faktisko pārskatu sniedzēju grupas atlase un parauga uzturēšana attiecībā uz MFI procentu likmju statistiku

1. sadaļa. Faktisko pārskatu sniedzēju grupas atlase

1. Vispārējā atlases procedūra

1. 1. NCB piemēro procedūru, kura attēlota norādītajā diagrammā, lai atlasītu pārskatu sniedzējus MFI procentu likmju statistikas vākšanai saskaņā ar Regulu (ES) Nr. 1072/2013 (ECB/2013/34). Minētā procedūra ir šāda:

2. Visa kopa vai izlase

2. 2. Katra NCB atlasa pārskatu sniedzēju atsauces grupā tos savus pārskatu sniedzējus no MFI vidus – izņemot centrālās bankas un NTF –, kuras ir rezidenti tajā pašā dalībvalstī, kuras valūta ir euro (turpmāk – “euro zonas dalībvalsts”), kur atrodas attiecīgā NCB.

3. Lai atlasītu pārskatu sniedzējus, NCB ir vai nu jāizvēlas visa kopa, vai jāpiemēro izlases metode saskaņā ar turpmākajos punktos noteiktajiem kritērijiem.

4. Gadījumā, ja izmanto visu kopu, NCB lūdz katrai rezidentei MFI pārskatu sniedzēju atsauces grupā sniegt statistikas datus par MFI procentu likmēm. Izmantojot kopu, vāc šādus mainīgos lielumus – procentu likmes un jauno darījumu summas, kā arī atlikumu procentu likmes.

5. Gadījumā, ja izmanto izlasi, pārskatu lūgs sniegt tikai pārskatu sniedzēju atsauces grupā esošai MFI izlasei. Izmantojot izlasi, veic aplēses par šādiem mainīgajiem lielumiem – procentu likmes un jauno darījumu summas, kā arī atlikumu procentu likmes. Tos sauc par izlases mainīgajiem lielumiem. Lai mazinātu risku, ka izlases aptaujas rezultāti novirzās no patiesajiem (nezināmajiem) lielumiem pārskatu sniedzēju atsauces grupā, izlase būtu jāveido tā, lai tā būtu tipiska attiecībā uz pārskatu sniedzēju grupu. MFI procentu likmju statistikā izlasi uzskata par tipisku, ja izlasē ir atspoguļotas arī visas īpatnības, kas ir būtiskas MFI procentu likmju statistikā un piemīt pārskatu sniedzēju atsauces grupai. Lai izveidotu sākotnējo izlasi, NCB var izmantot piemērotus aizstājējlielumus un modeļus, lai sagatavotu izlases shēmu arī tajos gadījumus, ja pamatdati, kas ir iegūti no esošajiem avotiem, pilnībā neatbilst Regulā (ES) Nr. 1072/2013 (ECB/2013/34) noteiktajai definīcijai.

3. Pārskatu sniedzēju atsauces grupas stratifikācija

6. Lai nodrošinātu, ka izlases ir tipiska, ikvienai NCB, kura MFI procentu likmju statistikā izvēlas izlases metodi, pirms katra pārskatu sniedzēja atlases būtu atbilstoši jāstratificē pārskatu sniedzēju atsauces grupa. Stratifikācija nozīmē, ka pārskatu sniedzēja atsauces grupa N tiek iedalīta apakšgrupās vai stratos N1, N2, N3… NL. Minētais iedalījums apakšgrupās vai stratos nedrīkst pārklāties un kopā veido pārskatu sniedzēju atsauces grupu –

N1 + N2 + N3 + … + NL = N

7. NCB nosaka tādus stratifikācijas kritērijus, ar kuriem iespējams pārskatu sniedzēju atsauces grupu iedalīt viendabīgos stratos. Stratus uzskata par viendabīgiem, ja summa, ko veido izlases mainīgo lielumu novirzes strata iekšienē, ir ievērojami zemāka par kopējo novirzi visā faktisko pārskatu sniedzēju grupā ( 17 ). Stratifikācijas kritērijus piesaista MFI procentu likmju statistikai, proti, pastāv saistība starp stratifikācijas kritērijiem un procentu likmēm un apjomiem, kas jānosaka izlasē.

8. Katrai NCB, kas izvēlas izlases metodi, ir jāidentificē vismaz viens stratifikācijas kritērijs, lai nodrošinātu to, ka MFI izlase ir tipiska euro zonas dalībvalstij un to, ka izlases kļūda ir maza. NCB būtu jātiecas definēt stratifikācijas kritēriju hierarhiju. Kritērijos jāņem vērā attiecīgās valsts īpatnības, un tiem konkrēti jāatbilst katrai euro zonas dalībvalstij.

9. Pārskatu sniedzēju atlase notiek vienā kārtā pēc tam, kad ir definēti visi strati. Pārskatu sniedzējus no atsauces pārskatu sniedzēju grupas atlasa tikai šajā kārtā. Netiek veikta starpatlase.

4. Izlases sadalījums stratos un pārskatu sniedzēju atlase

10. Pēc tam, kad saskaņā ar 6. un 7. punktu ir definēti attiecīgās valsts strati, NCB, kuras izvēlas izlases metodi, veic atlasi, no katra strata izvēloties faktiskos pārskatu sniedzējus. Valsts kopējās izlases apjoms n ir katra strata izlases apjomu n1, n2, n3, …, nL summa:

n1 + n2 + n3 + … + nL = n.

11. Katra NCB izvēlas vispiemērotāko valsts izlases apjoma sadalījumu starp stratiem. Tādējādi katra NCB nosaka, cik pārskata sniedzēju nh tiek izvēlēti no kopējā MFI skaita Nh katrā stratā. Atlases likme nh/Nh katrā stratā h pieļauj katra strata novirzes aplēsi. Tas nozīmē, ka no katra strata tiek izvēlēti vismaz divi pārskatu sniedzēji.

12. Lai atlasītu faktiskos pārskatu sniedzējus katrā stratā, NCB vai nu iekļauj visas iestādes stratā, veic atlasi pēc nejaušības principa, vai arī izvēlas vislielākās iestādes stratā.. Ja atlasi veic pēc nejaušības principa, iestāžu nejaušu atlasi katrā stratā veic, visām iestādēm piemērojot vienādu varbūtību vai arī varbūtību, kas ir proporcionāla iestādes lielumam. Veicot atlasi pēc nejaušības principa vai atlasot vislielākās iestādes, NCB var izlemt, ka izlasē attiecībā uz dažiem stratiem iekļauj visas iestādēs.

13. Informāciju par katras kredītiestādes un citas iestādes lielumu pārskatu sniedzēju atsauces grupā var iegūt valsts līmenī no MFI bilances statistikas, ko vāc saskaņā ar Regulu (ES) 2021/379 (ECB/2021/2). NCB ir jāizmanto kopējie dati par eiro noguldījumiem, kas pieņemti no tām mājsaimniecībām un nefinanšu sabiedrībām, kuras ir euro zonas dalībvalstu rezidenti, un par eiro kredītiem, kas piešķirti šīm mājsaimniecībām un nefinanšu sabiedrībām, kas ir tā bilances daļa, kura ir būtiska MFI procentu likmju statistikā, vai arī ir jāizmanto aizstājējrādītājs, kas ir tuvs minētajam.

14. 14. MFI procentu likmju statistikas pamatā ir atlase bez aizstāšanas, proti, katru MFI atsauces pārskatu sniedzēju grupā izvēlas tikai vienreiz.

15. Ja NCB nolemj iekļaut visu MFI kopu vienā stratā, NCB šajā stratā var veikt izlases atlasi filiāļu līmenī. Šajā gadījumā priekšnosacījums ir tāds, ka NCB rīcībā ir gan pilns filiāļu saraksts, kas aptver visus attiecīgā strata kredītiestāžu un pārējo iestāžu darījumus, gan atbilstīgi dati, lai spētu novērtēt novirzi attiecībā uz procentu likmēm, kas piemērotas jaunajos darījumos ar mājsaimniecībām un nefinanšu sabiedrībām visās filiālēs. Atlasot un paturot sarakstā filiāles, piemēro visas šajā pamatnostādnē paredzētās prasības. Izvēlētās filiāles kļūst par valsts līmeņa pārskatu sniedzējiem, uz ko attiecas visas Regulas (ES) Nr. 1072/2013 (ECB/2013/34) I pielikumā noteiktās pārskatu sniegšanas prasības. Šī procedūra neskar visu to MFI, kurām pieder filiāles, pienākumu būt par pārskatu sniedzējiem.

5. Valsts izlases obligātais apjoms

16. Valsts izlases obligāto apjomu definē dažādi atkarībā no tā, vai NCB veic atlasi pēc nejaušības principa, vai arī izvēlas vislielākās iestādes katrā stratā.

17. Ja NCB veic faktisko pārskatu sniedzēju atlasi pēc nejaušības principa, valsts obligātajam apjomam vajadzētu būt tādam, lai vidējā robežkļūda attiecībā uz procentu likmēm jaunajiem darījumiem visās instrumentu kategorijās nepārsniegtu 10 bāzes punktus 90 % uzticamības intervālā ( 18 ).

18. Robežkļūdu definē kā , kur D ir robežkļūda, zα/2 ir koeficients, kas aprēķināts, pamatojoties uz normālo distribūciju vai kādu citu piemērotu distribūciju atbilstoši datu struktūrai (piemēram, t-distribūciju), pieņemot, ka ticamības līmenis ir 1-α, kur ir parametra novērtējuma novirze θ un ir parametra novērtējuma aplēstā novirze θ.

19. Ja NCB atlasa lielāko iestādi katrā stratā, izlases kvalitāti vajadzētu balstīt uz sintētisku vidējo absolūto kļūdas lieluma (MAE) rādītāju. Faktiskajam sintētiskajam MAE nevajadzētu pārsniegt laikā mainīgo MAE robežvērtību, pieņemot 10 bāzes punktu kļūdas atšķirību katrā stratā un rādītājā.

20. Sintētiskos MAE attiecībā uz doto novērtējumu konkrētā periodā būtu jādefinē kā:

kur

ir sintētiskais MAE

Bc , Bk ir lielums konkrētā MFI procentu likmju kategorijā

ic 1 ir aplēstā vidējā procentu likme kategorijā c

ir MAE dotajā MFI procentu likmes kategorijā, balstoties uz novērtējumu

Bj 0 ir lielums, kas atbilst faktiskajai pārskatu nesniegšanai konkrētā stratā j

Bj 1 ir lielums, kas atbilst faktiskajai pārskatu sniegšanai konkrētā stratā j. Ja piemēro izlases metodi, Bj 1 nozīmē ekstrapolētos lielumus. Ekstrapolēšanas procedūra ir papildus izskaidrota 4. sadaļā.

B ir kopējais lielums attiecībā uz visiem stratiem, proti, summa Bj 0 un Bj 1 par visiem stratiem

ir kopējās kļūdas aplēse stratā j

ij 1 ir kā vidējā svērtā procentu likme, kas atbilst faktiskajai pārskatu sniegšanai konkrētā stratā j

ir kā novērtējuma lielums attiecībā uz izlasē neietvertajiem (take-none) apakšstratiem j.

Ja kādā no pārskatā sniegtajiem stratiem seguma lielums ir nulle, būtu jāizmanto citu stratu vidējais lielums, lai nepieļautu, ka MAE ir vienāds ar nulli.

kā pirmās un trešās kvartiļas vidējais lielums katrā stratā, ko definē kā pārskatā sniegto procentu likmi attiecībā uz to MFI procentu likmju kategoriju, kurā 25 % (un attiecīgi 75 %) no pārskatā sniegtajām procentu likmēm ir zemākas nekā minētais skaitlis. Pirmo un trešo kvartiļu aprēķina, iepriekš sverot lielumu tajā kategorijā pa strata iestādēm. Tādēļ vidējais lielums starp diviem MAE novērtējumiem – pirmo un trešo kvartiļu – tiek izmantots kā novērtējums attiecībā uz attiecīgo parametru ( 19 ).

21. Attiecībā uz jauniem darījumiem un atlikumiem robežkļūdu un sintētisko MAE aprēķina atsevišķi. Attiecībā uz jauniem darījumiem robežkļūdu un sintētisko MAE vajadzētu aprēķināt, pamatojoties uz 1.–11., 13.–22. un 24.–29. rādītāju, kā norādīts Regulas (ES) Nr. 1072/2013 (ECB/2013/34) I pielikuma 2. papildinājumā. Attiecībā uz atlikumiem robežkļūdu un sintētisko MAE vajadzētu aprēķināt, pamatojoties uz 1.–14. rādītāju, kā norādīts Regulas (ES) Nr. 1072/2013 (ECB/2013/34) I pielikuma 1. papildinājumā.

22. Valsts izlases obligātais apjoms attiecas gan uz obligāto sākotnējo izlasi, gan uz obligāto izlasi pēc tās atjaunināšanas, kā noteikts nākošajā sadaļā par faktiskās pārskatu sniegšanas grupas izlases atjaunināšanu. Apvienošanas un izslēgšanas rezultātā izlases apjoms var samazināties laika gaitā līdz nākošajam atjaunināšanas periodam.

23. NCB var atlasīt vairāk pārskatu sniedzēju, nekā ir noteikts attiecībā uz valsts izlases obligāto apjomu, jo īpaši gadījumus, kad tas ir nepieciešams, lai palielinātu valsts izlases tipiskumu saistībā ar valsts finanšu sistēmas struktūru.

24. MFI skaitam atsauces pārskatu sniedzēju grupā un izlases obligātajam apjomam ir jāsaskan. NCB var atļaut sniegt MFI procentu likmju statistiku kopā kā grupu tām MFI, kuras rezidē vienā euro zonas dalībvalstī un ir atsevišķi iekļautas MFI sarakstā, kas ir izveidots un atjaunināts saskaņā ar klasifikācijas principiem, kas noteikti Regulas (ES) 2021/379 (ECB/2021/2) I pielikuma 1. daļas 1. sadaļā. Šī grupa kļūst par valsts līmeņa pārskatu sniedzējiem. Tas nozīmē, ka šī grupa sniedz statistikas datus par MFI procentu likmēm tā, it kā tā būtu viena MFI, proti, tā sniedz statistikas datus par vienu vidēju procentu likmi katrā instrumentu kategorijā, sedzot visu grupu, nevis sniedzot vienu likmi attiecībā uz katru MFI, kas ir iekļauta MFI sarakstā. Vienlaikus, grupā ietvertie MFI joprojām tie uzskatītas kā atsevišķas iestādes atsauces pārskatu sniedzēju grupā un izlasē.

2. sadaļa. Faktiskās pārskatu sniedzēju grupas izlases atjaunināšana

6. Izlases atjaunināšana laika gaitā

25. Tām NCB, kuras izvēlas izlases metodi, ir jānodrošina, ka izlase laika gaitā saglabā tipiskumu.

26. Tāpēc NCB būtu vismaz reizi gadā jāpārbauda izlases tipiskumus Ja pārskatu sniedzēju atsauces grupā ir notikušas nozīmīgas izmaiņas, tās ir jāatspoguļo izlasē pēc šīs gadskārtējās pārbaudes.

27. NCB vismaz reizi trijos gados ir regulāri jāpārskata izlase, ņemot vērā atsauces pārskatu sniedzēju grupas jaunpienācējus un tos, kas atstāj atsauces un faktisko pārskatu sniedzēju grupu, kā arī citas pārskatu sniedzējām iestādēm raksturīgo īpatnību izmaiņas, kā arī jāievēro 5. sadaļas noteikumi par valsts izlases obligāto apjomu. Izlases regulārās pārskatīšanas pamatā ir novērtējums par to, kā tiek ievēroti faktisko pārskata sniedzēju grupas atlases kritēriji, kas ietverti 1. sadaļā, balstoties uz mēneša datiem, kuri atbilst katra ceturkšņa beigu datiem tajā gadā, kurā tiek veikta pārskatīšana. Taču NCB var pārbaudīt un atjaunināt savu izlasi biežāk.

28. Laika gaitā izlasi koriģē, ņemot vērā atsauces pārskatu sniedzēju grupas jaunpienācējus, lai izlase joprojām būtu tipiska attiecībā uz atsauces pārskatu sniedzējiem. NCB tādēļ ir jāizveido no visu jaunpienācēju grupas Nb izlase nb. Jaunpienācēju papildu izlasi nb no kopējā jaunpienācēju skaita Nb sauc par pakāpenisko atlasi laika gaitā.

29. Laika gaitā izlasi koriģē, ņemot vērā tās iestādes, kas ir atstājušas atsauces un faktiskās pārskatu sniedzēju grupas. Korekcija nav vajadzīga, ja to iestāžu skaits, kas ir atstājušas pārskatu sniedzēju atsauces grupu Nd, ir proporcionāls to iestāžu skaitam, kas ir atstājušas izlasi nd (1. gadījums). Ja iestādes, kas atstāj pārskatu sniedzēju atsauces grupu, neietilpst izlasē, izlase kļūst lielāka attiecībā pret pārskatu sniedzēju atsauces grupu (2. gadījums). Ja izlasi atstāj relatīvi vairāk iestāžu nekā pārskatu sniedzēju atsauces grupu, laika gaitā izlase kļūst pārāk maza un var zaudēt tipiskumu (3. gadījums). 2. un 3. gadījumā, ja faktisko pārskatu sniedzēju iestāžu atlasei piemēro nejaušības principu, svēruma faktoru, kas attiecināts uz katru izlasē iekļauto iestādi, koriģē pēc kādas statistikas metodes, kas ir tradicionāla atlases teorijā. Katram pārskatu sniedzējam noteiktais svēruma faktors ir atlases varbūtībai apgriezti proporcionāls lielums un, tādējādi, paplašinājuma koeficients. 2. gadījumā, kad izlase relatīvi ir lielāka, salīdzinot ar grupu, nevienu pārskatu sniedzēju neizslēdz no izlases. 3. gadījumā, ja ir atlasītas lielākās iestādes, izlasi koriģē, atlasot papildu iestādes pēc to lieluma.

30. Laika gaitā izlasi koriģē, lai ņemtu vērā izmaiņas pārskatu sniedzēju grupas īpatnībās. Šādas izmaiņas var izraisīt apvienošanās, sadalīšanās, iestādes paplašināšanās u. tml. Daži pārskatu sniedzēji var nokļūt citā stratā. Tāpat kā 2. un 3. gadījumā attiecībā uz iestādēm, kas atstāj izlasi, izlasi koriģē ar kādu statistikas metodi, kas ir tradicionāla atlases teorijā. Tiek noteiktas jaunas atlases varbūtības un līdz ar to arī jauni svēruma faktori gadījumos, kad NCB veic izlasi pēc nejaušības principa.

3. sadaļa. Papildu jautājumi, kas saistīti ar atlasi

7. Saskaņotība

31. Lai nodrošinātu MFI procentu likmju statistikas par atlikumiem, kas attiecas uz noguldījumiem un kredītiem, saskaņotību ar statistiku par jauniem darījumiem, kas attiecas uz noguldījumiem un kredītiem, tām NCB, kas izvēlas izlases metodi, minēto divu statistikas datu kopu vākšanai ir jāizmanto vieni un tie paši pārskatu sniedzēji. NCB var arī izmantot izlases metodi, lai iegūtu statistikas datu apakškopu attiecībā uz MFI procentu likmēm, kā arī visas grupas aptauju, lai iegūtu minētās statistikas atlikuma datus. Tomēr tās nedrīkst izmantot divas vai vairāk dažādu izlašu.

8. Finanšu jaunievedumi

32. Izlases procedūrā NCB nav pienākuma aptvert katru produktu, kas pastāv valstī. Tomēr tās nedrīkst izslēgt veselu instrumentu kategoriju uz tā pamata, ka iesaistītās summas ir ļoti mazas. Tādēļ, ja kādas kategorijas instrumentu piedāvā tikai viena iestāde, tad šī iestāde būtu jāiekļauj izlasē. Ja kāda instrumentu kategorija nepastāvēja euro zonas dalībvalstī sākotnējās izlases veidošanas laikā, bet pēc tam kādā iestādē tika ieviesta, šī iestāde būtu jāiekļauj izlasē tad, kad nākamo reizi pārbauda izlases tipiskumu. Ja ir radīts jauns produkts, izlasē iekļautās iestādes uz to norāda nākamajā pārskatā, jo visiem pārskatu sniedzējiem ir pienākums sagatavot pārskatus par visiem saviem produktiem.

4. sadaļa. Valsts vidējās svērtās procentu likmes valsts kopējie darījuma apjomi

33. NCB saņem vidējās svērtās procentu likmes un atbilstošās darījumu summas no visiem to faktiskajiem pārskatu sniedzējiem – rezidentiem, un aprēķina valsts vidējās svērtās procentu likmes katrai instrumentu kategorijai, pamatojoties uz darījumu apjomu ekstrapolāciju katrā stratā. Dati tiek sniegti ECB.

34. Gadījumā, ja izlasi veic pēc nejaušības principa, procentu likmju novērtējumam stratā un valsts līmeņos ir jāsaskan ar izlases procedūru, vienkāršu izlasi pēc nejaušības vai varbūtību, kura ir proporcionāla izmatotajam lielumam, kas nozīmē to, ka procentu likmju svēršanai ir izmantotas ekstrapolētas summas.

35. Gadījumā, ja izvēlas lielākās iestādes, ar likmju novērtētāju būtu jāapkopo likmes pa visām viena strata iestādēm, sverot pa sniegtajām summām, un apkopojumus pa stratiem būtu jāveic, piemērojot ekstrapolētās summas katrā stratā.

36. NCB sniedz valsts vidējās svērtās procentu likmes par katru instrumentu kategoriju atlikumiem, proti, Regulas (ES) Nr. 1072/2013 (ECB/2013/34) I pielikuma 1. papildinājuma 1.–26. rādītāju.

37. NCB sniedz valsts vidējās svērtās procentu likmes katru instrumentu kategoriju attiecībā uz jauniem darījumiem, proti, 1.–23. un 30.–85. rādītāju Regulas (ES) Nr. 1072/2013 (ECB/2013/34) I pielikuma 2. papildinājumā. Turklāt attiecībā uz Regulas (ES) Nr. 1072/2013 (ECB/2013/34) I pielikuma 2. papildinājuma 2.–4., 8.–11., 13.–22., 33.–35. un 37.–85. rādītāju NCB norāda jauno darījumu apjomu, kas katrā instrumentu kategorijā valsts līmenī veikti pārskata mēnesī. Attiecībā uz tām instrumentu kategorijām, kuras saistītas ar pārskatītiem kredītiem mājsaimniecībām un nefinanšu sabiedrībām (Regulas (ES) Nr. 1072/2013 (ECB/2013/34) I pielikuma 2. papildinājuma 88.–91. rādītājs), prasa informāciju tikai par apjomiem, savukārt informāciju par procentu likmēm vāc, ciktāl tas ir iespējams. Šie jauno darījumu apjomi attiecas uz visu grupu, proti, uz visu pārskatu sniedzēju atsauces grupu, un, tāpat kā citiem jauno darījumu apjomiem, šo lielumu aprēķina, izmantojot 38.–40. punktā norādīto ekstrapolācijas procedūru.

38. Ja pārskatu sniedzēju atlasē izmanto izlasi pēc nejaušības principa vai atlasa lielākās iestādes, izmanto paplašinājuma koeficientus, lai ekstrapolētu darījuma apjomus. Ekstrapolāciju piemēro stratu līmenī.

39. Ja veic izlas